moirasou: Ιουνίου 2012\nΚι ας λέει η κολλητή μου ότι είμαι 27 ακόμα -βλέπετε, με αυτόν τον τρόπο θα είναι κι αυτή τόσο-, κι ας λέει η αδερφή μου ότι είμαι 29 όταν επιμένω ότι πρέπει να παραδεχτεί επιτέλους ότι είναι 21 και όχι 20.\nΕίμαι 28. Μαζί με καλοκαίρια (και χειμώνες)...28 χρόνια που άλλες φορές μοιάζουν να πέρασαν χωρίς να το καταλάβω και άλλες φορές νιώθω ότι δεν περνούσαν με τίποτα τα άτιμα.\nΔεν παίζω πια με τις κούκλες μου (ούτε καν με κούκλους)...\nΔεν πηγαίνω στα νήπια,στο γυμνάσιο ή στο πανεπιστήμιο, ούτε μου βάζουν τεστ και διαγωνίσματα...\nΔεν μου φαίνεται τόσο φαϊνή η ιδέα να κάνω κάμπινγκ για μια ολόκληρη βδομάδα, ούτε χορεύω συχνά πια πάνω στα τραπέζια τσιφτετέλι (αν και ομολογώ ότι μου έχει λείψει)...\nΔεν κάθομαι συχνά με την παρέα μου σε παγκάκια με μια μπύρα στο χέρι, έχοντας τέρμα το ραδιόφωνο...\nΔεν πιστεύω το ίδιο όπως τότε στους ανθρώπους, ούτε βάζω το χέρι μου στη φωτιά για τη φιλία και τον έρωτα...\nΔεν στέλνω ερωτικά sms με ποιηματάκια από τον Ερωτικό 9,48.\nΔεν κλαίω τόσο εύκολα...\nΔεν "ανοίγομαι" στον κάθε τυχάρπαστο, ούτε απαιτώ να κάνει το ίδιο μαζί μου...\nΔεν είμαι τόσοοο απόλυτη και δέχομαι (με δυσκολία μεν) πως υπάρχει και το ροζ και το γκρι...\nΔεν αγαπάω άνευ όρων...\nΈμαθα να αγαπάω με "προυποθέσεις" αλλά χωρίς όρους...\nΈμαθα να κρατάω πισινές...\nΝα υπολογίζω, να συνυπολογίζω...\nΝα μην έχω άγνοια κινδύνου...\nΔεν είμαι καλύτερα ή καλύτερη από ό,τι ήμουν. Είμαι διαφορετική. Τα χέρια μου μεγάλωσαν και είναι σχεδόν ίδια πια με της μαμάς μου, όταν στα προνήπια κιόλας επέμενα να τα συγκρίνουμε. Βάφομαι, φοράω τακούνια, ισιώνω τα μαλλιά μου. Δεν είμαι η ίδια με τότε...Ή μήπως κατά βάθος είμαι;\nΥ.Γ. Κάποιος, κάπου, κάποτε είπε: "Σε αγάπησα όταν ήμουν παιδί και τα παιδιά δεν ξεχνάνε ποτέ"!\nΝαι, δεν ξεχνάνε, αλλά τα παιδιά μεγαλώνουν και μερικές φορές δεν επιτρέπουν στον εαυτό τους να θυμάται. Ας είναι...\nΑναρτήθηκε από Βίλυ στις 8:19 π.μ. 2 σχόλια\nΕτικέτες Βίλυ, ηλικία, μεγαλώνω, Μεγάλωσα\nΗ λίστα της ντροπής μου...(Να θυμηθώ να είμαι ευτυχισμένη)\nΕίμαι Ζυγός. Συνεπώς, σύμφωνα με τα άστρα, έχω καλή κριτική ικανότητα, είμαι διπλωματική, μετρημένη και ισορροπημένη. Α, και να μην ξεχάσω ΑΝΑΠΟΦΑΣΙΣΤΗ. Με όλα, στα πάντα...\nΣτα απλά: Να βγω για ποτό ή να χουχουλιάσω στον καναπέ μου; Να πιω μοχίτο ή το αγαπημένο μου bloody mary; Να του στείλω μήνυμα ή να κάτσω να βράσω στο ζουμί μου;\nΣτα ζόρικα: Να παραιτηθώ από τη δουλειά ή να κάνω λίγη ακόμα υπομονή; Να χωρίσω ή να δώσω μια δεύτερη ευκαιρία; Είμαι ευτυχισμένη ή τελική δυστυχής;\nΚαι τώρα η μεγάλη αποκάλυψη: Αν παραπέσει ποτέ στα χέρια σας κάποιο από τα τετράδιά μου-έχω πολλά-σας προκαλώ να το γυρίσετε στην τελευταία του σελίδα. Πάμε στοίχημα ότι θα βρείτε σε όλα από αυτά μια από τις λίστες μου; Τι είδους λίστα; Χμ, τις ονομάζω "λίστες της ντροπής". Κι αυτό επειδή ντρέπομαι αλλά θα το 'μολογήσω. Μόνη μου δεν μπορώ να πάρω κανενός είδους απόφαση. Ο μόνος τρόπος για να βρεθεί μια "λύση" εντός χρονικών ορίων είναι να κάνω μια γρήγορη χειροποίητη λίστα με τα συν (+) και τα πλην (-) μιας κατάστασης, ενός ανθρώπους και πάει λέγοντας, ανάλογα με την απόφαση που έχω να πάρω κάθε φορά.\nΝαι ή όχι, μπροστά ή πίσω, αρνούμαι ή δέχομαι, ορίζω ή ορίζομαι;\nΚαι γιατί μοιράζομαι μαζί σας αυτήν την κακομαθημένη μου συνήθεια;\nΕπειδή πριν από μερικές μέρες, χρειάστηκε να κάνω πάλι μια ανάλογη λίστα και διαπίστωσα ότι μπορεί να πηγαίνουν όλα @@@@@, αλλά τελικά υπάρχουν ακόμα θετικά, ακόμα (+), ακόμα λόγοι να συνεχίσω εγώ κι εσύ να κολυμπάμε, ακόμα κι αν η στεριά δεν αχνοφαίνεται καν στον ορίζοντα.\nΕίμαι άνεργη, συνεπώς δεν έχω λεφτά.\nΔεν μένω μόνη μου στο σπίτι που υπολόγιζα να έχω καταφέρει να φτιάξω μέχρι τα 28 μου.\nΈχω μέσα μου ακόμα θυμό για ανθρώπους που αποδείχθηκαν αχάριστοι και ανεπαρκείς.\nΔεν θα πάω ΚΑΙ φέτος καλοκαιρινές διακοπές.\nΕξακολουθώ να επηρεάζομαι από κακόβουλους ανθρώπους και εξακολουθώ να τους επιτρέπω να μου χαλάνε τη ζαχαρένια μου.\nΝαι, είμαι ΑΝΑΠΟΦΑΣΙΣΤΗ, ενοχική, φορές-φορές απαισιόδοξη (αλλά έτσι είμαι εγώ).\nΜπορεί σήμερα να είμαι άνεργη, αλλά έχω αποδείξει τι αξίζω όταν είμαι...ενεργή και θα το ξαναποδείξω όταν μου δοθεί η ευκαιρία.\nΜπορεί να μην μένω μόνη μου στο σπίτι που εγώ επέλεξα, αλλά είμαι τόσοοο ευτυχισμένη που όταν γυρίζω στο σπίτι μου με περιμένει μια γιαγιά που λάμπει από χαρά όταν με βλέπει, μια μαμά που έχει πάντα μια μεγάλη και ζεστή αγκαλιά να με κλείσει μέσα της και μια αδερφή που με ξέρει πολύ καλύτερα από ό,τι ξέρω εγώ τον εαυτό μου.\nΈχω φίλους, αληθινούς φίλους, δοκιμασμένους φίλους, φίλους με..."κότσια". Φίλους που θα μου προτείνουν να αράξω σπίτι τους όταν έχω ανάγκη να συγκεντρωθώ και να γράψω, που θα με κοιμήσουν στο κρεβάτι τους όταν το δικό μου δεν με "χωράει", που θα με πάνε στον Δάντη για να γιορτάσω την "παραίτησή" μου, που θα με συνεφέρουν με ένα άγριό τους βλέμμα ή γιατί όχι ένα χαστούκι, που θα με...πάνε παρακάτω, όταν έχω κολλήσει για ώρες, μέρες, χρόνια στο ίδιο σημείο. Φίλους που θα με τραβήξουν στο παγκάκι που καθόμασταν όταν ήμασταν παιδιά για να μου θυμίσουν τι ήμουν στο παρελθόν ή θα με πάνε σε μέρη αλλιώτικα, μακρινά για να μου υπενθυμίσουν τι μπορώ να γίνω στο μέλλον.\nΜπορεί να μην πάω και φέτος διακοπές, αλλά μπορώ ακόμα να πάω κάποιες φορές στη θάλασσα για μια βουτιά. Να ξαπλώσω στην άμμο, κάτω από τον ήλιο με αντηλιακό βεβαίως-βεβαίως(δείκτη προστασίας 100) κι όμως, να γίνω πάλι σαν τον πισινό της μαϊμούς (δεν μαυρίζω ποτέ, τι να κάνουμε;), να τρέξω να μπω στη θάλασσα πιο γρήγορα από όλους (είμαι και ηρωίδα σε κάτι τέτοια, πανάθεμά με), να κλείσω τα μάτια μου επιπλέοντας στο παγωμένο νερό ανάσκελα και να μην σκέφτομαι ΤΙΠΟΤΑ και ΚΑΝΕΝΑΝ. Κανέναν και τίποτα...\nΈχω στη ζωή μου έναν άνθρωπο που με δέχθηκε εξαρχής όπως είμαι. Που ήρθε στη ζωή μου από το πουθενά και είναι ακόμα εδώ, αν και από τα πρώτα μας κιόλας ραντεβού τον πυρπόλησα με τις ανασφάλειες, τις φοβίες και τα άγχη μου. Που με τον δικό του μαγικό τρόπο-ακόμα αναρωτιέμαι ποιος είναι αυτός-κατάφερε να με κάνει να αφήσω στην άκρη τις χαζοάμυνές μου και τον "τοίχο" μου, να τον εμπιστευτώ και να αφεθώ στα χέρια του. Που δέχθηκε ασυζητητί το παρελθόν μου και εδώ και "ένα χρόνο και κάτι" αποτελεί ένα από τα σημαντικότερα στοιχεία του παρόντος μου, ελπίζοντας και του μέλλοντός μου.\nΔεν έχει νόημα να συνεχίσω αυτήν την λίστα, την "λίστα της ντροπής" μου. Τουλάχιστον, όχι κοινοποιώντας με αυτόν τον τρόπο άλλο τις σκέψεις μου.\nΣκοπός αυτής της ανάρτησης είναι να σας παρακινήσω να κάνετε το ίδιο, όταν έρθει εκείνη η "κακιά ώρα" και νιώσετε ότι έπεσε το ταβάνι στο κεφάλι σας... και νιώσετε ότι έχει ανοίξει η γη και σας έχει καταπιεί... και νιώσετε ότι το τούνελ σας ούτε φως έχει, ούτε φως θα έχει...Με έναν μαγικό τρόπο, θα συνειδητοποιήσετε τότε ότι τα πράγματα δεν είναι τόσο @@@@ όσο τα βλέπετε σήμερα, θα διαπιστώσετε ότι ο φακός που κρατάτε στα χέρια σας είναι μεγεθυντικός και δεν σας επιτρέπει να... ζυγίσετε σωστά τον χωροχρόνο σας...\nΘα κλείσω, με ένα ρητό που είδα σήμερα στο facebook και το είχα ξεχάσει. Η μετάφραση είναι ελεύθερη, γι' αυτό από κάτω θα διαβάσετε και την αγγλική του βερσιόν.\nΥπάρχουν τόσοι πολλοί άνθρωποι εκεί έξω, οι οποίοι θα σου πουν ότι δεν μπορείς. Αυτό που έχεις να κάνεις είναι να γυρίσεις την πλάτη σου και να τους πεις "κοίτα με"...\n[There are so many people outh there who will tell you that you cant. What you ve got to do is turn around and say "watch me". ]\nΑναρτήθηκε από Βίλυ στις 11:39 π.μ. 4 σχόλια\nΕτικέτες αρνητικά, Βίλυ, θετικά, λίστα\nΒαθιά μου πεποίθηση είναι ότι τον Τάσο Ριζόπουλο ή τον αγαπάς ή τον μισείς. Δεν είναι από εκείνους τους τύπους που θα μπορούσαν να σου προκαλέσουν κάποιο "μέτριο" συναίσθημα, καθώς μπορείς να χρησιμοποιήσεις πολλά επίθετα για να τον "φωτογραφίσεις", αλλά σε καμία περίπτωση κάτι μετριοπαθές.\nΤο Cosmoradio είναι το "σπίτι" του, η μουσική η "ζωή" του και η γυμναστική ένας έξυπνος τρόπος να σταματήσει, έστω και στιγμιαία, τον χρόνο.\nΣτην συνέντευξη που παραχώρησε στο moirasou.org μίλησε για τους dj που προσπαθούν να γίνουν χαλίφηδες στη θέση του χαλίφη, για τους διάσημους φίλους του, για το αγαπημένο του ξένο κομμάτι και την αδιαμφισβήτητη "παράνοιά" του.\nΣε βρίσκουμε καθημερινά-εδώ και περίπου έναν αιώνα-18,00-21,00 μ.μ.on air στο Cosmoradio 95,1 ενώ κάθε Σάββατο στις 18.00 και κάθε Πέμπτη στις 12 το βράδυ αναλογικά, ψηφιακά και σε web tv στο EGNATIA TV. Τις υπόλοιπες μέρες και ώρες, πάλι, θα σε συναντήσει κανείς σε επιλεγμένα bar να κάνεις guest εμφανίσεις ως dj. Πώς είναι να περιστρέφεται το μεγαλύτερο μέρος -αν όχι όλο- της επαγγελματικής σου ζωής γύρω από την μουσική; Δεν έρχονται στιγμές που θέλεις απλά να πατήσεις το stop ή έστω το pause;\nΌταν αγαπάς αυτό που κάνεις, τότε δε βαριέσαι ποτέ! Εξάλλου μέσα από τη μουσική γεμίζω ψυχικά\nκαι κάθε μέρα ανακαλύπτω και κάτι καινούργιο! Όχι δε θέλω να πατήσω pause ή stop γιατί η δουλειά μου είναι το αγαπημένο κομμάτι του εαυτού μου!\nΚάνεις guest dj εμφανίσεις σε μπαρ όλης της Ελλάδος. Μίλησε μου λίγο για αυτό το κομμάτι της επαγγελματικής σου δραστηριότητας. Την στιγμή, μάλιστα, που ξεφυτρώνουν αριστερά-δεξιά «γλάστρες» από εντελώς άλλους χώρους που προσπαθούν ανεπιτυχώς να το παίξουν "χαλίφηδες" τη θέση του χαλίφη.\nΕντάξει, όλοι έχουν δiκαίωμα στο όνειρο...Βέβαια οι γλάστρες απλώς το βλέπουν. Όσοι αξίζουν όμως το ζουν! Πρέπει κάποια στιγμή να καταλάβουν οι επιχειρηματίες ότι ο κόσμος πλέον δεν έρχεται να πάρει μάτι τον / την Dj αλλά να ακούσει μουσική. Βέβαια θα το καταλάβουν σίγουρα μια και καλή όταν τα μαγαζια θα ερημώσουν.\nΣε μια μάλλον διπλωματική σου απάντηση σε ερώτηση δημοσιογράφου στο παρελθόν για το ποιος είναι ο αγαπημένος σου καλλιτέχνης, απάντησες ότι είναι ο καλλιτέχνης που μπορεί να προσαρμοστεί στα ‘πρέπει’ και τα ‘θέλω' της εποχής. Αν μιλούσαμε με… «αποδείξεις και ονόματα», ποιος πιστεύεις ότι παίρνει επάξια τον τίτλο του…χαμαιλέοντα της ελληνικής μουσικής σκηνής σήμερα;\nΔε θεωρώ ότι υπάρχουν χαμαιλέοντες αλλά άνθρωποι που τραγουδούν για να πουν ότι κάτι κάνουν\nκαι ταλέντα που καταθέτουν ψυχή! Ένας καλός καλλιτέχνης λοιπόν είναι αυτός ο οποίος μπορεί να τα βγάλει πέρα και στις πιο σκληρές απαιτήσεις!\nΜότο σου τα τελευταία χρόνια είναι ότι «ό,τι σκέφτεσαι για σένα, το εύχεσαι για όσους σε παρακολουθούν, δηλαδή τα καλύτερα!!!». Με αυτόν τον τρόπο είναι σαν να επιστρέφεις τη θετική ενέργεια που σου έχουν δώσει όλα αυτά τα χρόνια οι ακροατές σου και εν γένει όσοι παρακολουθούν στενά την πορεία σου;\nΜετά από 15 χρόνια παρουσίας στο χώρο δε νομίζω ότι έχω να αποδείξω κάτι για το λόγο της ύπαρξής μου, οπότε όλα αυτά μου δίνουν τη σιγουριά και την αυτοπεποίθηση ότι το οικοδόμημα που έχω χτίσει είναι γερό. Δεν έχω να ανταγωνιστώ κανέναν άλλο εκ΄τος από τον εαυτό μου. Δε νομίζω ότι μπορεί να ειπωθεί με πιο απλά λόγια... Είναι αυτονόητο!\nΤα αθηναϊκά media σε «τιμούν» συχνά πυκνά είτε προσπαθώντας να οικειοποιηθούν τις συνεντεύξεις σου, είτε προβάλλοντας αποσπάσματά τους. Έχοντας ήδη πρότερη εμπειρία από το τι συμβαίνει στην αθηναϊκή πραγματικότητα, θα επιχειρούσες σήμερα ένα επαγγελματικό «άνοιγμα» προς την πρωτεύουσα ή επιμένεις ότι δεν αποχωρίζεσαι το κοινό της Θεσσαλονίκης;\nΤο κοινό της Θεσσαλονίκης θεωρείται και είναι δύσκολο. Όταν κάνεις αυτούς τους ανθρώπους να σε αγαπήσουν έχεις πετύχει πολλά. Φυσικά δε θα έλεγα όχι σε νέες προτάσεις. Μου αρέσουν οι προκλήσεις. Αν και έκανα το εγχείρημα πριν 6 χρόνια, κατέβηκα στην Αθήνα , αλλά αποδείχτηκε ότι δεν είμαι τόσο ματαιόδοξος για να κυνηγήσω κάτι που δε με ικανοποιούσε. Είμαι πλέον της άποψης, καλύτερα πρώτος στο χωριό παρά τελευταίος στην πόλη ιδίως με την κρίση που επικρατεί στα media. Καλύτερα να μετανιώνεις για κάτι που έκανες παρά για κάτι που δεν τόλμησες ποτέ σου.\nΟ πολύς κόσμος ξέρει τον Ριζόπουλο, ο οποίος έχει κολλητή την Άννα Βίσση, κάνει βόλτες με την Δέσποινα Βανδή, λέει τα νέα του με την Έλλη Κοκκίνου και σε τακτική βάση πίνει καφέ με τον Γιάννη Πλούταρχο. Θέλω να μου πεις δυο τρία πραγματάκια για τον Τάσο μακριά από τους διάσημους φίλους τους, για τον Τάσο που χρησιμοποιεί την "παράνοια" και τη θετική ενέργειά του για να την παλέψει στην τρέλα της εποχής μας.\nΌλοι όσοι προανέφερες δεν παύουν να είναι άνθρωποι που απλώς κάνουν ένα επάγγελμα που τους προσέφερε αναγνωρισημότητα. Είναι όλοι τους υπέροχοι και νιώθω τυχερός που τους γνωρίζω από μια άλλη οπτική. Από την άλλη στην καθημερινότητά μου δεν αρνούμαι ότι έχω αρκετή παράνοια γιατί χωρίς αυτή το γκρίζο θα παραμένει γκρίζο!\nΠώς αντιμετωπίζεις τώρα πια τα "παιδάκια" που σου πουλάνε μούρη ενώ έχουν μόλις χθες βγει στο ελληνικό πεντάγραμμο, όταν έχεις την ευκαιρία να συναναστρέφεσαι σε καθημερινή βάση με καταξιωμένους και παράλληλα προσγειωμένους καλλιτέχνες;\nΔεν είμαι εγώ αυτός που θα τους δώσει μαθήματα συμπεριφοράς. Όλοι κρινόμαστε συν τω χρόνω από τις πράξεις μας. Αυτοί που αξίζουν θα μείνουν. Οι υπόλοιποι θα επιστρέψουν γρήγορα στην αφάνεια. Η επιτυχία είναι εύκολη. Το να παραμείνεις στην κορυφή είναι το δύσκολο. Άλλωστε στον χώρο μας η δουλειά που κάνουμε δεν είναι αγώνας ταχύτητας αλλά αντοχής.\nΣτον λογαριασμό σου στο facebook δεν διστάζεις να τα «χώσεις» στους πολιτικάντηδες που ορίζουν το μέλλον της χώρας μας και ακόμα περισσότερο στους «άρχοντες» της Θεσσαλονίκης. Τι σε έφερε στο…ως εδώ και μη παρέκει και ξέσπασες;\nΚοίτα, καλή πλάκα, καλός κι ο χαβαλές. Όμως δεν μπορούμε να παραβλέψουμε την πραγματικότητα η οποία δείχνει το σκληρότερο πρόσωπό της στις μέρες μας. Δεν τα χώνω μόνον στους πολιτικάντιδες και τους τοπικούς άρχοντες αλλά και σε όλους εκείνους γύρω μας που μας έφεραν σε τούτη την κατάντια.\nΟ κόσμος σε έχει συνδέσει περισσότερο με ελληνικά «ακούσματα». Θέλω να μοιραστείς μαζί μας το αγαπημένο σου ξένο κομμάτι και να μας πεις τι σου έρχεται στο μυαλό κάθε φορά που το ακούς.\nΕίναι το "You" των Ten Sharp. Έρωτας απ' το πρώτο άκουσμα. Μου φέρνει στο νου καλοκαίρια και έρωτες, ξέρεις από αυτούς που αφήνουν ανεξλήτηλα τα σημάδια τους στην ψυχή σου!\nΑπόφοιτος ΤΕΦΑΑ, πρωταθλητής Ελλάδος στον ακοντισμό, στα 4Χ100, με ένα σώμα που μοιάζει να χρειάστηκε ατελείωτες ώρες να «χτιστεί». Είναι επίσης ευρέως γνωστό ότι λατρεύεις να παρακολουθείς αγώνες κλασικού αθλητισμού. Ερωτευμένος με τη γυμναστική ως «στάση ζωής» ή με το καλοσχηματισμένο σώμα και τα επακόλουθά του;\nΗ άσκηση μπορεί να νικήσει το χρόνο. Θα ήμουν υποκριτής αν έλεγα ότι δε θέλω και εγώ να παγώσω έστω και λίγο το χρόνο. Πέρα όμως από αυτό ένα υγειές σώμα, στηρίζει ένα υγειές μυαλό. Η γυμναστική είναι ένα κομμάτι του εαυτού μου όπου ξεδίνω και δε σας κρύβω ότι εμπνέομαι κιόλας από αυτό.\nΥ.Γ. Τάσο μου, σε ευχαριστώ. Η Μαριάντα σου... (ξέρεις εσύ)\nΑναρτήθηκε από Βίλυ στις 2:37 π.μ. 0 σχόλια\nΕτικέτες μουσική, Συνεντεύξεις..., Τάσος Ριζόπουλος, Cosmoradio, dj\nΑναρτήθηκε από Βίλυ στις 7:27 π.μ. 0 σχόλια\n1) Σκηνοθέτης της ταινίας Η διακριτική γοητεία των αρσενικών είναι η ...\nα) Κατερίνα Ευαγγελάκου β) Μαρία Γαβαλά γ) Όλγα Μαλέα\n2) Η χορογραφία της ταινίας Γοργόνες και Μάγκες ανήκει στο...\nα) Βαγγέλη Σειληνό β) Γιάννη Φλερύ γ) Φώτη Μεταξόπουλο\n3) Στην ταινία Αγάπη μου, παλιόγρια ο άντρας της Ξένιας Καλογεροπούλου είναι ο...\nα) Κώστας Βουτσάς β) Δημήτρης Παπαμιχαήλ γ) Γιάννης Φέρτης\n4) Στην ταινία Ο καλύτερος μου φίλος ο Λάκης Λαζόπουλος είναι παντρεμένος με τη...\nα) Βέρα Κρούσκα β) Ελισάβετ Μουτάφη γ) Σμαράγδα Καρύδη\n5) Πώς ονομάζεται το αυτοκίνητο του πρωταγωνιστή της ταινίας Ο ιππότης της λακούβας;\nα) ΚΙΤ β) ΨΙΤ γ) ΠΙΤ\n6) Ποιο είναι το επίθετο του Δημήτρη Παπαμιχαήλ στην ταινία Η Αλίκη στο Ναυτικό;\nα) Βαρνέζης β) Δέγλερης γ) Νικολαϊδης\n7) Στην ταινία Βίβα Ρένα ο Νίκος Ρίζος υποδύεται έναν...\nα) ατζέντη β) μπουζουξή γ) ταξιτζή\n8) Η Ρένα Βλαχοπούλου τραγουδά "Η Αθήνα την νύχτα" στην ταινία...\nα) Η Αθήνα μετά τα μεσάνυχτα β) Η Αθήνα τη νύχτα γ) Κορίτσια για φίλημα\n9)Ποιος ηθοποιός σώζει την κόρη του Ορέστη Μακρή από το δήθεν πνιγμό στην ταινία Η Θεία από το Σικάγο;\nα) Αλέκος Αλεξανδράκης β) Στέφανος Στρατηγός γ) Δημήτρης Παπαμιχαήλ\n10) Στην ταινία Αχ, αυτή η γυναίκα μου ο Δημήτρης Παπαμιχαήλ μπαίνει στο σπίτι του Γιάννη Μιχαλόπουλου κρατώντας ένα...\nα) πιστόλι β) μαχαίρι γ) καδρόνι\nΑναρτήθηκε από Βίλυ στις 5:09 π.μ. 0 σχόλια\nΕτικέτες Ξέρεις την απάντηση;\nΆνδρες: Μπορούν να κάνουν δύο πράγματα ταυτόχρονα, οεο;;;\nΑπό το βιβλίο Ο Δρόμος της συνάντησης του Χόρχε Μπουκάϊ\nΛένε πως κάποτε είπε ο Θεός στον Αδάμ:\n"Αδάμ, έχω να σου πω ένα καλό κι ένα κακό νέο".\n"Ποιο είναι το καλό;"\n"Το καλό είναι ότι θα σου χαρίσω δύο καινούρια όργανα στο σώμα σου".\n"Ευχαριστώ πολύ. Τι θα κάνουν αυτά τα όργανα";\n"Το πρώτο είναι ένας σκεπτόμενος νους που θα τοποθετήσω στο κεφάλι σου. Θα σου χρησιμεύει για να σκέφτεσαι με τη λογική, να υπολογίζεις και να λύνει οποιοδήποτε πρόβλημα".\n"Α, τι ωραία! Και το δεύτερο";"\n"Το δεύτερο είναι ένα πέος, που θα κρέμεται ανάμεσα στους όρχεις σου. Αυτό θα σου επιτρέπει να έχεις στιγμές μοναδικής ευχαρίστησης και υπέροχες επαφές με την Εύα".\n"Ευχαριστώ πολύ, Κύριε. Πραγματικά πιστεύω ότι θα κάνω πολύ καλή χρήση των δώρων σου. Και ποιο είναι το κακό";\n"Το κακό είναι ότι δεν θα μπορείς να χρησιμοποιείς και τα δύο ταυτόχρονα".\nΑναρτήθηκε από Βίλυ στις 4:31 π.μ. 5 σχόλια\nΕτικέτες Αδάμ και Εύα, Αποσπάσματα..., Θεός, μυαλό, πέος\nΕλληνικός κινηματογράφος: Αν θυμάσαι, απόδειξέ το!\n1) Στην ταινία Μια τρελή...τρελή...σαραντάρα η Ρένα Βλαχοπούλου είναι ερωτευμένη με τον...\nα) Κώστα Βουτσά β) Γιάννη Βογιατζή γ) Ανδρέα Μπάρκουλη\n2) Η Τζένη Καρέζη στην ταινία Λατέρνα Φτώχεια και Φιλότιμο παντρεύεται τον...\nα) Μίμη Φωτόπουλο β) Αλέκο Αλεξανδράκη γ) Δημήτρη Παπαμιχαήλ\n3) Τα τραγούδια της ταινίας Πολύ αργά για δάκρυα είναι του...\nα) Μανόλη Χιώτη β) Μίμη Πλέσσα γ) Σταύρου Ξαρχάκου\n4)"Βρέχει πάλι απόψε" τραγουδάει φάλτσα στην ταινία οι Θαλασσιές οι Χάντρες ο...\nα) Γιάννης Βογιατζής β) Κώστας Βουτσάς γ) Φαίδων Γεωργίτσης\n5) Ποιος από τους παρακάτω δεν έπαιζε στο Safe Sex;\nα) Βάσω Γουλιελμάκη β) Λάκης Λαζόπουλος γ) Παύλος Χαϊκάλης\n6) Τι καπνίζει ο Ντίνος Ηλιόπουλος στην ταινία Το κοροϊδάκι της Δεσποινίδος;\nα) Τσιγάρο β) Πούρο γ) Πίπα\n7)"Να μην πιάνει το τιμόνι, όποιος εύκολα..." τραγουδάει η Αλίκη στην ταινία η Σωφερίνα.\nα) θυμώνει β) μαλώνει γ) κρυώνει\n8) Τίτλος ταινίας με τον Κώστα Βουτσά και τη Μάρω Κοντού. Επτά χρόνια...\nα) γάμου β) φαγούρα γ) στο σβέρκο μου\n9) Σε ποια πόλη υποτίθεται πως μένει ο Λευτεράκης της ταινίας Ο φίλος μου ο Λευτεράκης;\nα) Θεσσαλονίκη β) Λαμία γ) Πάτρα\n10) Ποιος είναι ο πραγματικός πατέρας της Τζένης Καρέζη στην ταινία Μια λατέρνα, μια ζωή...\nα) ο Λαυρέντης Διανέλλος β) ο Νίκος Φέρμας γ) ο Ορέστης Μακρής\nΥ.Γ. Οι ερωτήσεις αυτήν την φορά ανήκαν στην κατηγορία "Ευκολάκια". Δεν θα γίνει το ίδιο και την επόμενη φορά.\nΑναρτήθηκε από Βίλυ στις 10:11 π.μ. 0 σχόλια\nΕτικέτες απαντήσεις, ελληνικός κινηματογράφος, ερωτήσεις, Ξέρεις την απάντηση;, quiz\nΑπό το βιβλίο Ο Δρόμος της Συνάντησης του Χόρχε Μπουκάϊ.\nΈνας πανάρχαιος μύθος των Ινδιάνων Σιου λέει πώς ήρθαν κάποτε στη σκηνή του γέρου μάγου της φυλής, πιασμένοι χέρι χέρι, ο Άγριος Ταύρος, ο πιο γενναίος και τιμημένος νέος πολεμιστής και το Ψηλό Σύννεφο, η κόρη του αρχηγού, μία από τις ωραιότερες γυναίκες της φυλής.\n"Κάτι που θα μας εγγυάται ότι θα είμαστε για πάντα μαζί".\n"Πού θα μας εξασφαλίσει ότι θα είμαστε ο ένας στο πλευρό του άλλου ώσπου να συναντήσουμε τον Μανιτού, την ημέρα του θανάτου".\n"Σε παρακαλούμε" ικετεύουν, "πες μας τι μπορούμε να κάνουμε...".\nΟ μάγος τούς κοιτάζει και συγκινείται που τους βλέπει τόσο νέους, τόσο ερωτευμένους, να λαχταρούν τόσο μια του λέξη.\n"Υπάρχει κάτι..." λέει τελικά ο σοφός μάγος μετά από αρκετή ώρα. "Αλλά δεν ξέρω...είναι ένα έργο πολύ δύσκολο και απαιτεί θυσίες".\n"Δεν μας πειράζει" λένε κι οι δυο.\n"Ό,τι να' ναι" επιβεβαιώνει ο Άγριος Ταύρος.\n"Ωραία" λέει ο μάγος. "Ψηλό Σύννεφο, βλέπεις το βουνό που είναι βόρεια από το χωριό μας; Πρέπει να το ανέβεις μόνη σου, χωρίς τίποτε άλλο εκτός από ένα δίχτυ και τα χέρια σου, και να κυνηγήσεις το πιο όμορφο και δυνατό γεράκι του βουνού. Αν το πιάσεις, πρέπει να το φέρεις εδώ ζωντανό την τρίτη μέρα μετά την πανσέλνο. Κατάλαβες;".\n"Κι εσύ, Άγριε Ταύρε", συνεχίζει ο μάγος, "πρέπει να ανεβείς το βουνό του κεραυνού, κι όταν φτάσεις στην κορυφή να βρεις τον πιο άγριο από όλους τους αετούς, και με τα χέρια σου μόνο κι ένα δίχτυ να τον πιάσεις χωρίς να τον τραμαυτίσεις και να τον φέρεις μπροστά μου, ζωντανό, την ίδια μέρα που θα έρθει και το Ψηλό Σύννεφο...Πηγαίνετε τώρα".\nΟι δυο νέοι κοιτάζονται με τρυφερότητα, κι ύστερα από ένα φευγαλέο χαμόγελο φεύγουν για να εκπληρώσουν την αποστολή που τους ανατέθηκε. Εκείνη πάει προς τον βορρά, εκείνος προς το νότο...\nΤην καθορισμένη μέρα, μπροστά στη σκηνή του μάγου, περιμένουν οι δυο νέοι, ο καθένας με μια πάνινη τσάντα που περιέχει το πουλί που τους ζητήθηκε.\nΟ μάγος τούς λέει να βγάλουν τα πουλιά από τις τσάντες με μεγάλη προσοχή. Οι νέοι κάνουν αυτό που τους λέει, και παρουσιάζουν στο γέρο για να τα εγκρίνει τα πουλιά που έπιασαν. Είναι πανέμορα, χωρίς αμφιβολία, τα καλύτερα του είδους τους.\n"Πετούσαν ψηλά", ρωτάει ο μάγος.\n"Ναι, βέβαια. Κι εμείς, όπως μας ζητήσατε...Και τώρα;" ρωτάει ο νέος. "Θα τα σκοτώσουμε και θα πιούμε την τιμή από το αίμα τους;"\n"Όχι", λέει ο γέρος.\n"Όχι" ξαναλέει ο γέρος. "Κάντε ό,τι σας λέω. Πάρτε τα πουλιά και δέστε τα μεταξύ τους από τα πόδια με αυτές τις δερμάτινες λωρίδες. Αφού τα δέσετε, αφήστε τα να φύγουν, να πετάξουν ελεύθερα".\nΟ πολεμιστής κι η νεαρή γυναίκα κάνουν ό, τι ακριβώς τους λέει ο μάγος και στο τέλος ελευθερώνουν τα πουλιά.\n"Αυτό είναι το μαγικό. Μην ξεχάσετε ποτέ αυτό που είδατε σήμερα. Τώρα, είστε κι εσείς ένας αετός κι ένα γεράκι. Αν δεθείτε ο ένας με τον άλλο, ακόμα κι αν το κάνετε από αγάπη, όχι μόνο θα σέρνεστε στη ζωή σας, αλλά επιπλέον, αργά ή γρήγορα θα αρχίσετε να πληγώνετε ο ένας τον άλλον.\nΑν θέλετε η αγάπη σας να κρατήσει για πάντα, να πετάτε μαζί, αλλά ποτέ δεμένοι".\nΑναρτήθηκε από Βίλυ στις 8:44 π.μ. 2 σχόλια\nΕτικέτες αετός, Αποσπάσματα..., γεράκι, Ινδιάνος\nΔεν ψάχνω για σωτήρες, Σαμαρά μου! Για άντρες με παντελόνια ψάχνω!\nΑυτές οι εκλογές με σύγχισαν πιο πολύ από τις προηγούμενες, οφείλω να το παραδεχτώ. Αυτό, όμως, που με βγάζει έξω από τα ρούχα μου είναι...τα μεθεόρτια. Οι σημερινές δηλώσεις όλων αυτών που θα έπρεπε να κρύβονται στα σπίτια τους με κλειστά παράθυρα και τα παντζούρια μη σας πω...\nΟ Σαμαράς θα επιδιώξει κυβέρνηση εθνικής σωτηρίας, είπε πριν λίγο στον Παπούλια, ο Κουβέλης από την άλλη διευκρινίζει ότι δεν θεωρεί αυτονόητο ότι ο Αντώνης πρέπει να είναι και Πρωθυπουργός-πού νομίζεις ότι πας, βρε Καραμήτρο; (με λίγα λόγια)-, την ίδια ώρα που ο Σημίτης (καλώς το παιδί κι ας άργησε) απευθύνει έκκληση στα κόμματα που υποστήριξαν στις εκλογές την ευρωπαική προοπτική της χώρας να συνεργαστούν για τη ΣΩΤΗΡΙΑ της χώρας.\nΜα να έχουμε πήξει στους σωτήρες; Ποιος θα την πρωτοσώσει τη δόλια τη χώρα μου, αδέλφια;\nΜα να μου είναι όλοι έτοιμοι να φορέσουν τη μάσκα του Ζορρό και να ξαμοληθούν στους δρόμους; Ψάχνετε ακόμα άλογο να καβαλήσετε; Καβαλήστε εμάς, βρε, μην χάνετε χρόνο...\nΜα να μου έχουν ράψει όλοι συνολάκια αλά Σούπερμαν για να πάρουν την κατάσταση στα χέρια τους;\nΔεν ψάχνω Σούπερμαν, φίλτατοι...\nΟύτε ντεμέκ σωτήρες, σωτήρες γιαλαντζί...\nΆνδρες με παντελόνια ψάχνω, πασά μου...Πού να ξέρουν να κρατάνε τον λόγο τους, που να έχουν μπέσα, που να μην λένε "έτσι" το Σάββατο (πριν τις εκλογές) και "γιουβέτσι" τη Δευτέρα μετά την ετυμηγορία του ελληνικού λαού, την οποία δεν θα μπω καν στον πειρασμό να την κρίνω...\nΕίναι από τις φορές που όπως έχω ξαναπεί ΟΥΤΕ ΚΑΤΑΛΑΒΑΙΝΩ τι συμβαίνει, ΟΥΤΕ ΚΑΤΑΛΑΒΑΙΝΩ ΑΥΤΟΥΣ που καταλαβαίνουν τι συμβαίνει.\nΟ Παπούλιας πάλι μίλησε και κουβέντα δεν σηκώνει:\n"Να πρυτανεύσει το εθνικό συμφέρον"!\nΧμ, και συνέχισε ο Πρόεδρος:\nΗ χώρα δε μπορεί να μείνει ούτε μια ώρα ακυβέρνητη.\nΕντάξει, παραδεχτείτε το, να μην το κουράζουμε άλλο.\nΔεν είμαστε στο ίδιο έργο θεατές, ε;\nΕγώ βλέπω δράμα κι εσείς κοινωνική ταινία;\nΕγώ βλέπω παιδιά να μοιράζονται το κολατσιό τους και να υποσιτίζονται κι εσείς βλέπετε σωτήρες και κουραφέξαλα;\nΕγώ βλέπω φωτιές, στάχτη και αποκαϊδια κι εσείς νίκες και διερευνητικές εντολές;\nΕγώ κοιμάμαι (για να μην σκέφτομαι), κι εσείς ονειρεύεστε να σταματήσω να σκέφτομαι μια και καλή;\nΝαι, να πρυτανεύσει το εθνικό συμφέρον. Αλλά όχι με το δικό μου αίμα στα βρώμικα χέρια σας.\nΣυνένοχο στον φόνο δεν θα με έχετε...!!!\nΑναρτήθηκε από Βίλυ στις 4:42 π.μ. 0 σχόλια\nΕτικέτες Βίλυ, εκλογές, πολιτική, Σαμαράς, σωτήρας\nΕδώ μας φθάσανε, αυτοί που ψηφίσαμε σήμερα για να μας κυβερνήσουν αύριο!\nΤην παρακάτω ιστορία μου την κοινοποίησε η Άννυ Ζουργού χθες το βράδυ. Η Άννυ που πριν από λίγο καιρό είχε μοιραστεί μαζί μας τη θέση της για την...ελληνική πραγματικότητα. http://moirasou.blogspot.gr/2012/04/darling.html .\nΤην ιστορία που θα διαβάσετε παρακάτω μπορείτε να την βρείτε στο www.alexiptoto.com ή στο pamepreveza.gr.\nΥ.Γ. Όπως μου επισήμανε και η Άννυ, το σπουδαίο της υπόθεσης είναι ότι ο πιτσιρικάς δεν ζήτησε από την μαμά του και δεύτερο σάντουιτς, αλλά αρκέστηκε στο να μοιράζεται το δικό του. Ποιος ξέρει...ίσως και η δική του οικογένεια δυσκολευόταν να του παρέχει έστω και αυτό το κολατσιό...! Εδώ φθάσαμε...Εδώ μας φθάσατε...!!!\nΑναρτήθηκε από Βίλυ στις 11:38 π.μ. 2 σχόλια\nΕτικέτες Άννυ Ζουργού, μαθητές, Οι φίλοι μοιράζονται..., σάντουιτς\nΚάποιοι τον γνωρίσατε στην «Κουζίνα της μαμάς», κάποιοι στα «Μουσικομαγειρέματα», κάποιοι πάλι πειραματιστήκατε με τις συνταγές του, ή περιπλανηθήκατε με τις ώρες στη διαδικτυακή του σελίδα www.bletsas.gr.\nΑπολαύστε τη συνέντευξη που ακολουθεί, αποκλειστικά για το moirasou.org, και ακούστε τις απαντήσεις που μας δίνει στα ακόλουθα ερωτήματα:\n1) Ας υποθέσουμε ότι δεν έχω καμία σχέση με την κουζίνα και θέλω να συστηθώ μαζί της, σε μια προσπάθεια να τα «φτιάξουμε». Τι πρέπει να κάνω ως πρώτο βήμα «γνωριμίας»;\n2) Από τα μέσα του μήνα, οι περισσότεροι μένουμε με άδεια πορτοφόλια. Μοιράσου μαζί μας μια «οικονομική» και «νόστιμη» λύση για τα «ζόρια».\n3) Στο site σου bletsas.gr, στην ενότητα «Όλη μου η Φιλοσοφία σε λίγες απλές φράσεις», αναφέρεις μεταξύ άλλων: «Το έξυπνο φαγητό είναι αληθινό, απλό, λίγο και καλό, νόστιμο, υγιεινό και διασκεδαστικό». Ποιο είναι το πρώτο φαγητό που σου έρχεται στο μυαλό που έχει όλα αυτά τα χαρακτηριστικά;\n4) «Εδώ ψωμί δεν έχουμε, ραπανάκια για την όρεξη γυρεύουμε», λέει μια παροιμία. Μήπως τελικά προκαλούμε τον κόσμο με όλες αυτές τις εκπομπές μαγειρικής στην τηλεόραση, την στιγμή που οι περισσότεροι δεν έχουν πια ούτε τα βασικά για το τραπέζι τους;\n5) Σε μια εποχή που μόνο «θετικά» δεν είναι εύκολο να σκεφτούμε, γράφεις τη Βίβλο της Θετικής Ενέργειας και διατείνεσαι ότι είναι ό,τι καλύτερο έχεις ποτέ γράψεις και κυκλοφορήσει. Πες μου τρεις από τις βασικότερες απλές πρακτικές προτάσεις που θα διαβάσουμε, ώστε να έχουμε περισσότερη φυσική ενέργεια και καλύτερη διάθεση.\n6) Την κάνναβη την έχουμε συνδέσει όλοι μας με…άλλα σκοτεινά μονοπάτια. Πρόσφατα πληροφορήθηκα από το site σου ότι αν και παρεξηγημένη, είναι θαυματουργή. Μίλησέ μου για αυτήν σου την «ανακάλυψη» και σύστησέ την μας.\n7) Έχεις γράψει παραμύθι για παιδιά, επισκέπτεσαι το καλοκαίρι παιδικές κατασκηνώσεις για να παρουσιάσεις τα «Μουσικομαγειρέματα» ενώ πραγματοποιείς και επισκέψεις σε σχολεία. Ποια συνταγή να πρωτοφτιάξουμε με τα παιδιά μας για να τα δελεάσουμε να αγαπήσουν από μικρά την μαγειρική;\n8) Συχνά-πυκνά σε έχω ακούσει να αναφέρεις ότι για σένα όλα άρχισαν στην Κουζίνα της μαμάς. Άρα λίγο ή πολύ, χρωστάς πολλά σε εκείνη. Ποια συνταγή θα της «χάριζες» σήμερα ως ένα «εύγευστο» δώρο;\n9) Μοιράσου μαζί μας το πιο «γευστικό» σου τραγούδι και πες μας σε ποιον το αφιερώνεις.\nΥ.Γ. Ευτύχη, με έκανες...ευτυχισμένη! Σε ευχαριστώ!!!\nΑναρτήθηκε από Βίλυ στις 11:39 π.μ. 0 σχόλια\nΕτικέτες Ευτύχης Μπλέτσας, Κουζίνα της μαμάς, μαγειρική, Συνεντεύξεις..., συνταγή, τραγούδι\nΗ ηθοποιός Αρετή Αγγέλου μιλάει για τη νέα της ζωή στη Γερμανία\nΜε την Αρετή γνωριστήκαμε στα πλαίσια μιας συνέντευξης που θα μου παραχωρούσε για τη στήλη μου Casting στο περιοδικό Επιλογές της εφημερίδας Μακεδονία. Ήπιαμε καφέ στο Del Arte πάνω από το Βασιλικό Θέατρο, αφού πρώτα κλείσαμε ραντεβού για την επόμενη κιόλας μέρα στο στρατόπεδο Κόδρα για τη φωτογράφησή της. Απόφοιτη από την Ανωτέρα Δραματική Σχολή Ίασμος, είχε μέχρι τότε κρατήσει τους πρωταγωνιστικούς ρόλους σε πολλές τηλεοπτικές σειρές ενώ στο παλμαρέ της είχε να επιδείξει ουκ ολίγους θεατρικούς ρόλους. Σε μια εποχή που όλοι οι ηθοποιοί κατέβαιναν στην Αθήνα για να δοκιμάσουν την τύχη τους, εκείνη επέστρεφε από την πρωτεύουσα, αποφασισμένη να διεκδικήσει έναν σαφώς καλύτερο τρόπο ζωής, με θέα τον Θερμαϊκό.\nΜέχρι τη στιγμή που στον λογαριασμό της στο facebook διάβασα το παρακάτω: «Αυτοεξορία…η μόνη σωτηρία» και αντιλήφθηκα ότι το ανήσυχο πνεύμα της ακολουθούσε αυτήν την φορά άλλα μονοπάτια.\nΗ Αρετή μαζί με την οικογένειά της αποφάσισαν να μεταναστεύσουν στη Γερμανία, από όπου και δίνει απάντηση στα εύλογα ερωτήματά μας.\nΑπό την κινηματογραφική ταινία,\nΠώς προέκυψε η Γερμανία στη ζωή σου; Επιλογή, αναγκαιότητα, η μόνη σωτηρία;\nΠως να απαντήσει ένας άνθρωπος σε αυτό? Μάλλον και τα τρία! Σίγουρα όλα ξεκινάνε από την αναγκαιότητα! Αισθάνθηκα την ανάγκη να συνεχίσω να μπορώ να προσφέρω σαν άνθρωπος, αλλά κυρίως σαν μάνα πια, όλα τα εφόδια που χρειάζονται και την ποιότητα ζωής που έμαθα να ζω, στο παιδί μου πάνω από όλα αλλά και στην οικογένεια μου. Αυτό πια δεν μπορούσα να το κάνω εκεί. Το πάλεψα 2 χρόνια αφότου γέννησα τον γιο μου. Οι πόρτες του θεάτρου υπό την νέα διοίκηση (που παρόλα αυτά συνεχίζω και εκτιμώ βαθύτατα και θεωρώ ότι κάνει εξαιρετική δουλειά) ήταν δυστυχώς κλειστές για μένα μετά την γέννηση του παιδιού μου. Μην με ρωτήσεις γιατί... δεν ξέρω να σου απαντήσω. Συγχρόνως ο σύζυγος μου αντιμετώπιζε τον δικό του Γολγοθά όπως χιλιάδες κόσμος αυτή τη στιγμή εκεί. Έτσι ξεκίνησε από αναγκαιότητα. Η άρνηση μου ήταν κατηγορηματική στην αρχή ειδικά για μια χώρα την οποία στο μυαλό μου είχα ως ότι πιο μισητό και αποκρουστικό μπορείς να μου προτείνεις! Επίσης δεν είχα εγώ στο περιβάλλον μου, οικογενειακό και φιλικό, ποτέ κάποιον που να έφυγε μετανάστης στην Γερμανία και ίσως ακόμα κάποτε να ήμουν από αυτούς που τους μετανάστες τους αντιμετώπιζαν σαν Λαζογερμανούς και τους σνόμπαραν! Πολύ γρήγορα όμως αρχίζοντας να ενημερώνομαι και να διαβάζω για τις συνθήκες ζωής εδώ και την ποιότητα άρχισε να γίνεται για μένα... η μόνη σωτήρια! Σήμερα αν με ρωτάς μετά από 5 μήνες, είμαι εδώ από επιλογή και είμαι πολύ περήφανη με την επιλογή μου! Άλλωστε δεν αισθάνομαι τύψεις... Εγκατέλειψα την χώρα μου πολύ μετά που με είχε εγκαταλείψει εκείνη.\nΤι θα έλεγες στους Έλληνες που σκέφτονται πολύ σοβαρά να ακολουθήσουν το παράδειγμά σου και να ξενιτευτούν; Μήπως δεν είναι όλα και έξω τόσο αγγελικά πλασμένα όσο τα φαντάζονται;\nΦυσικά και δεν είναι αγγελικά πλασμένα!!!! Συγκριτικά με το παλιό κύμα μετανάστευσης τώρα τα πράγματα στην εργασία είναι πολύ πιο δύσκολα. Οι δουλειές και εδώ είναι πολύ λιγότερες (αλλά υπάρχουν!) και οι μισθοί είναι πολύ χαμηλά πια και εδώ, αν μιλάμε για απλούς εργάτες! Ζητάνε να ξέρεις την γλώσσα για να βρεις εύκολα δουλειά! Αλλά αν έχεις κάποιο πτυχίο σίγουρα πληρώνεσαι καλά γι αυτό! Εδώ αυτά εκτιμώνται!!! Αν λοιπόν δεν έχεις μια "πισινή" για το ξεκίνημα θα δυσκολευτείς σίγουρα! Σπίτι σου νοικιάζουν μετά από ένα τρίμηνο εργασίας για να είναι σίγουροι ότι είσαι πια μόνιμα εγκαταστημενος εδώ και εργάζεσαι σταθερά. Οπότε χρειάζεται σε όλους ένα διάστημα δύσκολης προσαρμογής και αναζήτησης αλλά νομίζω ότι όποιος θα το ξεκινήσει αυτό θετικά, μόνο θετικά αποτελέσματα θα έχει. Τα καλά συγκριτικά με παλιά είναι ότι τώρα υπάρχει το internet, το skype και οι αποστάσεις εκμηδενίζονται! Είναι πολύ διαφορετικό να μπορείς να βλέπεις τους δικούς σου κάθε μέρα και να βλέπουν κι εκείνοι ότι εκεί που έχεις πάει είσαι καλά, πιο καλά από πριν, χαμογελάς και είσαι ευτυχισμένος! Γι αυτούς που μένουν πίσω πάντα θα είσαι το ξενιτεμένο τους που ξεσπιτώθηκε για μια καλύτερη ζωή! Αν σε βλέπουν όμως και καταλαβαίνουν ότι το έχεις πετύχει (έστω και με δυσκολίες στην αρχή) αυτό ανακουφίζει ολονών τον πόνο! Και με τα αεροπλάνα πια (ειδικά με τις low cost εταιρείες ) σάλταρες για μια αγκαλιά??? Σε 2μιση ώρες μπορείς να την έχεις!!!\nΑν πρέπει τώρα να δώσω συμβουλές σε αυτούς που το σκέφτονται... η μόνη είναι θετική ενέργεια!!! Ας οπλιστούν με πολύ από δαύτη και με ότι άλλα εφόδια έχουν (πτυχία, γλώσσες (αν δεν την ξέρουν ας κάνουν ταχύρρυθμα η ας μάθουν τα βασικά έστω μέσω internet), υπομονή και σίγουρα το αποτέλεσμα θα τους ανταμείψει!\nΗ ηθοποιός Αρετή ανήκει στο παρελθόν; Δεν σε φαντάζεσαι ξανά στη σκηνή;\nΤι μου θύμισες τώρα!!! Η ηθοποιός Αρετή. Πάει καιρός ξέρεις που δεν έχω επαφές με τους ανθρώπους του "σιναφιού" μου και έχω ξεχάσει πως είναι να με ρωτάει κάποιος για την ηθοποιό Αρετή και το πως αισθάνεται εκείνη!!! Δεν ξέρω να σου απαντήσω αν ανήκει στο παρελθόν και σίγουρα δεν είμαι έτοιμη να της γράψω τον επικήδειο! Μπορεί όμως κάποια στιγμή να χρειαστεί να το κάνω. Αυτό το έχω σκεφτεί πριν πάρω την απόφαση να έρθω εδώ. Ξέρεις είναι πάρα πολύ δύσκολο να μάθεις να μιλάς μια ξένη γλώσσα πόσο μάλλον να την ερμηνεύεις. Ελπίζω ίσως να φτάσω κάποια στιγμή σε αυτό το επίπεδο και να δοκιμάσω να δείξω στους Γερμανούς λίγη από την δική μου εικόνα για το ελληνικό θέατρο! Αλλά δεν ξέρω αν θα τα καταφέρω! Σίγουρα όμως, σύντομα ελπίζω, θα ανακαλύψω και άλλους τρόπους για να εκφραστώ και να αισθάνομαι πλήρης και σε αυτό το κομμάτι εδώ.\nΠοια συναισθήματα πρωταγωνιστούν μέσα σου; Ελπίδα για μια νέα ζωή, θυμός που δεν σου «επέτρεψαν» να μεγαλώσεις το παιδί σου στην πατρίδα σου, νοσταλγία για την Ελλάδα, τι;\nΌχι γι αυτό σου είπα από την αρχή. Από την στιγμή που πήρα την απόφαση κυριαρχεί μόνο η ελπίδα για μια καινούργια ζωή!!! Δεν νοστάλγησα τόσο καιρό καθόλου την Ελλάδα. Κοίταξα να απολαύσω την ζωή μου εδώ! Ζούμε όμορφα, αξιοπρεπώς και αυτό που λέμε "ευρωπαϊκά". Ζω σε ένα μικρό χωριό στα προάστια μιας σχετικά μεγάλης πόλης, σε μια σοφίτα, βλέπω ατελείωτο πράσινο και λουλούδια, αναπνέω καθαρό αέρα (ακόμα και με απόσταση 15 χιλιόμετρα από τα εργοστάσια!) κάνω βόλτες με το ποδήλατο μου, πηγαίνω το παιδί μου σε έναν πανέμορφο παιδικό σταθμό με τεράστια αυλή όπου μπορεί να περάσει υπέροχα και με δασκάλες που με ρώτησαν ότι μπορείς να φανταστείς πριν τον αναλάβουν για να ξέρουν τι του αρέσει και τι όχι, έμαθαν εκείνες ελληνικές λέξεις για να μπορούν να συνεννοηθούν μαζί του και τα σαββατοκύριακα κάνουμε πικ νικ δίπλα σε λίμνες και ποτάμια, μαζευόμαστε με φίλους στο σπίτι τρώμε και γελάμε! Τι να μου λείψει? Θυμό όμως έχω! Για το πως κατάντησαν την Ελλάδα μας που συνεχίζω φυσικά και την πονάω και με νοιάζει ακόμα περισσότερο αφού είναι άνθρωποι που αγαπώ εκεί και δυστυχούν. Αλλά και για το ότι κάποιοι λίγοι φταίνε για τον διασυρμό όλων μας εδώ έξω και βρίσκομαι αντιμέτωπη συχνά με την ανάγκη να υποστηρίξω τον απλό Έλληνα που έφαγε μεν (για να λέμε και την αλήθεια όλοι κάπου γλιτώσαμε έναν φόρο) αλλά δεν φταίει αυτός για την απίστευτη κατάσταση που βιώνουμε αυτή τη στιγμή και σίγουρα δεν χόρτασε.\nΕλλάδα-Γερμανία σημειώσατε….1, 2. ή Χ; Τι θα κάνεις την πρώτη μέρα που θα επιστρέψεις Θεσσαλονίκη;\nΠάντα η Ελλάδα θα έχει την πρώτη θέση στην καρδιά μου! Αν είναι δυνατόν! Δεν πρόκειται να γίνω ποτέ Γερμανίδα επειδή ζω εδώ και εκτιμώ τον τρόπο ζωής τους. Αλλά εμενα μου πήγε πολύ αυτή η χώρα! Ήμουν πάντα άνθρωπος ήρεμος, που του άρεσε η σπιτική ζωή και οι παρέες! Ήμουν άνθρωπος που πάντα σεβόταν τις ώρες της κοινής ησυχίας και δεν μου αρεσε να επιβάλω σε κανέναν την βαβούρα μου! Ήμουν άνθρωπος πολύ οργανωτικός και απαιτούσα πολλές φορές και από τους άλλους να είναι έτσι! Ήθελα να πηγαίνω σε μια υπηρεσία και ο κάθε άνθρωπος να κάνει σωστά την δουλειά του όποια και αν είναι αυτή με ευγένεια και σεβασμό. Ήθελα να αισθάνομαι ασφαλής και το παιδί μου να μπορεί ακόμα να παίξει στους δρόμους όπως κάποτε εγώ. Δυστυχώς -και αυτό είναι το μόνο που μου προκαλεί θλίψη- αυτά τα πράγματα έπρεπε να φύγω 2000 χιλιόμετρα μακρυά για να τα έχω. Και τα εκτιμώ!\nΑλλά πάντα θα εύχομαι να μπορούσα να τα έχω εκεί. Μαζί με όλα τα άλλα όμορφα που έχει η Ελλάδα μας!!!\nΤώρα για αυτό που με ρωτάς για την επιστροφή... Αν εννοείς για μόνιμη επιστροφή πρέπει να σου πω ότι εμείς ήρθαμε για να μείνουμε! Όχι για να μαζέψουμε κάποια λεφτά και να γυρίσουμε! Ήρθαμε για όλα αυτά που σου είπα παραπάνω και αφού τα βρήκαμε και αν συνεχίσουν τα πράγματα να είναι έτσι θα παραμείνουμε εδώ. Σε λίγες μέρες όμως θα έρθω για ένα μήνα στην Θεσσαλονίκη! Το πρώτο πράγμα λοιπόν που θα κάνω αφού αγκαλιάσω σφιχτά τους ανθρώπους που αγαπώ (είναι το μόνο που δεν έχει καταφέρει ακόμα να καλύψει το internet!!!) θα πάω στην θάλασσα θα βουτήξω και μετά θα παραγγείλω έναν φραπέ!!! Είναι τρομερό να μην μπορείς να βγεις για έναν φραπέ (όλοι εδώ πίνουν fredo και εγώ τον απεχθάνομαι!!!) Τόσο απλά!\nΗ Αρετή και ο Σάκης σήμερα κλείνουν\n3 χρόνια γάμου.\nΥ.Γ. Η σημερινή ανάρτηση στο moirasou.org είναι αδιαμφισβήτητα η πιο διδακτική μέχρι σήμερα. Ευχαριστώ θερμά την Αρετή που μοιράστηκε μαζί μας το βίωμά της και την εμπειρία της από τη μετανάστευσή της στη Γερμανία. Από την Ελλάδα της στέλνουμε τις θερμότερες ευχές μας για "Βίον Ανθόσπαρτον" καθώς σήμερα έχει επέτειο γάμου με τον φύλακα άγγελό της, τον Σάκη. Να χαίρεστε τον γιο σας και να τον κάνετε τόσο δυνατό όσο έχετε αποδείξει ότι είστε εσείς!!!!\nΑναρτήθηκε από Βίλυ στις 5:23 π.μ. 0 σχόλια\nΕτικέτες Αρετή Αγγέλου, Γερμανία, Ελλάδα, ηθοποιός, μετανάστης, Συνεντεύξεις...\nΠριν πεθάνω, κόρη μου, θα θελα να είμαι σίγουρος ότι σου έμαθα...\nΑπό το βιβλίο Ο ΔΡΟΜΟΣ ΤΗΣ ΕΥΤΥΧΙΑΣ του Χόρχε Μουκάϊ.\nΝα χαίρεσαι τον έρωτα,\nνα έχεις εμπιστοσύνη στις δυνάμεις σου,\nνα αντιμετωπίζεις τους φόβους σου,\nνα ενθουσιάζεσαι με τη ζωή,\nνα ζητάς βοήθεια όταν τη χρειάζεσαι,\nνα επιτρέπεις να σε παρηγορούν όταν πονάς,\nνα παίρνεις τις δικές σου αποφάσεις,\nνα υπερασπίζεσαι τις επιλογές σου,\nνα είσαι φίλη του εαυτού σου,\nνα μη φοβάσαι μήπως γελοιοποιηθείς,\nνα ξέρεις πώς αξίζεις να σε αγαπάνε,\nνα μιλάς στους άλλους τρυφερά,\nνα μιλάς ή να σωπαίνεις ανάλογα με το τι κρίνεις για σένα σωστό,\nνα αποκτάς φήμη για τα επιτεύγματά σου,\nνα αγαπάς και να φροντίζεις το κοριτσάκι που έχεις μέσα σου,\nνα μην εξαρτάσαι από την επιδοκιμασία των άλλων,\nνα μην επωμίζεσαι τις ευθύνες όλων,\nνα συνειδητοποιείς τα συναισθήματά σου\nκαι να πράττεις ανάλογα,\nνα μην κηνυγάς το χειροκρότημα αλλά τη δική σου ικανοποίηση\nαπό αυτό που κάνεις,\nνα δίνεις γιατί θέλεις, ποτέ γιατί νομίζεις πώς είναι υποχρέωσή σου,\nνα απαιτείς να σε πληρώνουν όπως πρέπει για τη δουλειά σου,\nνα δέχεσαι τους περιορισμούς και την αδυναμία σου χωρίς θυμό,\nνα μην επιβάλλεις τα κριτήριά σου ούτε να επιτρέπεις να σου επιβάλλουν\nοι άλλοι τα δικά τους,\nνα λες το ναι μονάχα όταν το θέλεις και να λες όχι χωρίς ενοχές,\nνα ζεις το σήμερα και να μην έχεις μεγάλες προσδοκίες,\nνα ρισκάρεις περισσότερο,\nνα δέχεσαι την αλλαγή και να αναθεωρείς τις πεποιθήσεις σου,\nνα προσπαθείς να γιατρέψεις τις παλιές και τις πρόσφατες πληγές σου,\nνα φέρεσαι και να απαιτείς να σου φέρονται με σεβασμό,\nνα γεμίζεις πρώτα το δικό σου ποτήρι και αμέσως μετά το ποτήρι των άλλων,\nνα σχεδιάζεις το μέλλον αλλά να ζεις το παρόν,\nνα εμπιστεύεσαι τη διαίσθησή σου,\nνα χαίρεσαι τις διαφορές ανάμεσα στα δύο φύλα,\nνα καλλιεργείς σχέσεις υγιείς όπου ο ένας να στηρίζει τον άλλον,\nνα κάνεις την κατανόηση και τη συγνώμη προτεραιότητές σου,\nνα δέχεσαι τον εαυτό σου όπως είναι,\nνα μην κοιτάς πίσω σου για να δεις ποιος σε ακολουθεί,\nνα μεγαλώσεις μαθαίνοντας από τις διαφωνίες και τις αποτυχίες σου,\nνα επιτρέπεις στον εαυτό σου να λύνεται στα γέλια\nμες στο δρόμο χωρίς ιδιαίτερο λόγο,\nνα μη θεοποιείς κανέναν, και ακόμη λιγότερο...εμένα!\nΑναρτήθηκε από Βίλυ στις 4:41 π.μ. 2 σχόλια\nΕτικέτες Αποσπάσματα..., διδάγματα, κόρη, μπαμπάς, Χόρχε Μπουκάϊ\n"Τα πάντα ήταν διαφορετικά πριν αλλάξουν όλα", γράφει ένα γκράφιτι, σε έναν τοίχο κοντά στο σπίτι μου. Πόσο επίκαιρη ατάκα, σκέφτηκα μόλις την διάβασα. Αμέσως ήρθε στο μυαλό μου συνειρμικά το τραγούδι του Μπαλάφα που σας βάζω λίγο παρακάτω. Ναι, όλα αλλάζουν και ναι, δεν μου φαίνεται απλά, ΙΣΧΥΕΙ.\nΕίναι η πρώτη φορά στη ζωή μου, όμως, που δεν με τρομάζουν τόσο οι αλλαγές. Τουλάχιστον, όχι όσο στο παρελθόν. Συμφιλιώθηκα μαζί τους, έμαθα να συνυπάρχουμε, συνήθισα να "συγκατοικούμε". Μην σας πω ότι ξεκίνησα να τις αγαπώ κιόλας με τον καιρό. Πρέπει να τα κατάφερα περίπου δυο χρόνια πριν, όταν ξαφνικά κάποιοι καλοί φίλοι αποφάσισαν να πάμε στο παλιό μας στέκι, σε εκείνο που πηγαίναμε τα πρώτα χρόνια ως φοιτητές. Το συναίσθημα ήταν επιεικώς τρομακτικό. Από τα πρώτα κιόλας λεπτά συνειδητοποίησα ότι δεν είχα πια καμία σχέση με το κορίτσι εκείνης της εποχής. Καμία από τις ευαισθησίες της δεν ήταν και δικές μου, ή περίπου καμία, κανένας φόβος της δεν την ακολουθούσε με το πέρασμα των ετών. Τώρα είχε άλλες ευαισθησίες, άλλες φοβίες αλλά όχι εκείνες. Κοιτούσα το κάθε τραπέζι χωριστά και σε καθένα από αυτά είχα και μια διαφορετική ανάμνηση. Αναλογιζόμουν τις αντιδράσεις μου στους καβγάδες του τότε, τα αντανακλαστικά μου στις εκπλήξεις της εποχής, τις αποφάσεις μου στα διλήμματα του παρελθόντος. Μα πώς; Πώς γίνεται να είμαι ακόμα αυτή αλλά να μην της μοιάζω σε τίποτα;\nΣε ελεύθερη μετάφραση κάποιος είχε πει ότι είμαστε οι αλλαγές μας. Αυτό είμαστε. Και αυτό θα συνεχίσουμε να είμαστε. Η καθημερινότητα μας σκληραγωγεί, οι επιμέρους καταστάσεις μας ωριμάζουν, οι συνθήκες του σήμερα μας κάνουν να λησμονούμε τους εαυτούς μας του χθες. Εχθές δεν αντέδρασα όπως θα αντιδρούσα προχθές και σήμερα δεν αντιδρώ όπως θα αντιδράσω αύριο. Το λέει και το τραγούδι "Πούλα με, πολύ φθηνά δεν ξέρω, ίσως αύριο θα είναι αργά".\nΚάποιες φορές οι αλλαγές μάς βοηθούν να ανέβουμε ένα σκαλί πιο ψηλά και άλλες πάλι μας αναγκάζουνε να κάνουμε ένα βήμα πίσω. Κάποιες φορές μας κάνουν να νιώθουμε περήφανοι για τον εαυτό μας και άλλες πάλι να μην τον αναγνωρίζουμε, να μην θέλουμε να τον αναγνωρίσουμε. Κάποιες φορές...\nΤην Παρασκευή που μας πέρασε διαπίστωσα ότι είχα χάσει τον εαυτό μου, κάπου μου είχε παραπέσει και αδυνατούσα να τον βρω τα τελευταία αρκετά χρόνια. Το είχα υποψιαστεί και νωρίτερα με τη βοήθεια φίλων αλλά όσο κι αν έψαχνα, τζίφος... Μόνο τον Άγιο Φανούριο δεν είχα επικαλεστεί στην προσπάθειά μου να...ξανασυναντηθώ μαζί του. (Τι να πω; Ίσως θα έπρεπε). Έλα, όμως, που βρίσκουμε κάτι μπροστά μας μόνο όταν σταματάμε να το ψάχνουμε. Το πιο πιθανό είναι να μην θυμάμαι καν τη Βίλυ του σήμερα, μερικές δεκαετίες αργότερα. Μπορεί να μην την θυμάμαι, αλλά σίγουρα θα την αγαπώ (κι ας μην την αγαπούσα ικανοποιητικά όταν της έπρεπε).\nΊσως γιατί θέλω να πιστεύω ότι η πεταλούδα ποτέ δεν θα γινόταν πεταλούδα αν πρώτα δεν είχε περάσει από το στάδιο της κάμπιας...\nΑναρτήθηκε από Βίλυ στις 11:06 π.μ. 1 σχόλια\nΕτικέτες αλλαγή, Βίλυ, κάμπια, Μπαλάφας, πεταλούδα\nΠρέπει να ήταν Τρίτη βράδυ. Είχε μόλις κλείσει ένας κύκλος της ζωής μου και δεν είχα ιδέα πότε και αν θα ανοίξει ο επόμενος. Σταθερό καταφύγιο σε ανάλογες περιστάσεις το σπίτι της Χριστίνας. Μπήκα φουριόζικα στο σαλόνι της, έβγαλα τα παπούτσια μου, κάθησα οκλαδόν στον καναπέ της και ετοιμάστηκα για την... καθιερωμένη ψυχανάλυση. Μέχρι να επιστρέψει από την κουζίνα μαζί με το λευκό κρασί και τους μεζέδες, κατάφερα να ξετρυπώσω... το "λαβράκι" που σας παρουσιάζω σήμερα. Αθόρυβος και αμίλητος, αυτός ο πίνακας κρυβόταν σε μια γωνιά, προκαλώντας τον ενθουσιασμό μου μόλις τον πρωταντίκρυσα, ενθουσιασμό σαν αυτόν που σου προκαλούν οι...έρωτες με την πρώτη ματιά, στους οποίους και συνεχίζω να πιστεύω.\nΜια μεγάλη προβλήτα, ουρανός, άμμος και θάλασσα. Με το "θράσος" της πολύχρονης φιλίας μας με την Χριστίνα, πήρα τον πίνακα στα χέρια μου και τον έβαλα ακριβώς απέναντι από τον καναπέ, στο πάτωμα. Κάθισα απέναντί του και άρχισα διακριτικά να "φλερτάρω" μαζί του. Το φλερτ μας διέκοψε η Χριστίνα, τα παγωμένα ποτήρια της και η σάλτσα με γιαούρτι και πέστο για τα πατατάκια μας. "Σου αρέσει;", με ρώτησε σχεδόν αδιάφορα.\nΣυζητούσαμε ώρες εκείνο το βράδυ. Ήμουν πια πιο ήρεμη, πιο κατασταλαγμένη, πιο ανακουφισμένη. Σημαντικό ρόλο σε αυτήν μου την "στωικότητα" έπαιξε και ο πίνακάς της, τον οποίο κοιτούσα κλεφτά συνέχεια, όσο η Χριστίνα επιχειρηματολογούσε για την ορθότητα της τελευταίας μου απόφασης (φίλη γαρ...).\nΜπορεί το μυαλό μου να την άκουγε προσεχτικά, η ψυχή και η καρδιά μου όμως βρισκόταν εδώ και ώρες αλλού. Δεν έφταιγα εγώ, η παραλία της έφταιγε. Η πεντακάθαρη αμμουδιά της, τα κρυστάλλινα νερά της θάλασσάς της, η ξύλινη προβλήτα της. Με φαντάστηκα να κάθομαι στην άκρη της, φορώντας από εκείνα τα γραφικά ψάθινα καπέλα, με τις ροζ ντεμοντέ κορδέλες και να διαβάζω ένα βιβλίο από τα αγαπημένα μου. Δίπλα μου ένα μικρό τραπεζάκι με ελληνικό καφέ και γύρω μου κανείς. Εκείνος ο "Κανένας" του Κύκλωπα, ουδείς άλλος. Και όταν θα με κούραζε ακόμα και ο εαυτός μου-αυτός που με κουράζει συχνά τελευταία-θα πετούσα το βαρύ αυτό καπέλο και θα βουτούσα στα γαλαζοπράσινα νερά εκείνης της μοναχικής παραλίας, για να ξεπλύνω όλες τις αμαρτίες μου (οι οποίες είναι ουκ ολίγες το τελευταίο αυτό διάστημα).\nΌσο κυλούσε η βραδιά μου με την Χριστίνα, ένιωθα και το μυαλό μου να εγκαταλείπει τη συζήτησή μας και να μεταφέρεται κι εκείνο μαζί με την ψυχή μου. Η Χριστίνα δεν άργησε να το καταλάβει. "Πού είναι το μυαλό σου;", με ρώτησε, αν και ήμουν βέβαιη ότι γνώριζε εκ των προτέρων την απάντησή μου. Δεν ξέρω πώς τα κατάφερνε, αλλά τα έργα της, οι πίνακές της είχαν την μόνιμη ιδιότητα, την μόνιμη ικανότητα να με "ταξιδεύουν". να με ξεγελάνε, να με παίρνουν μακρυά. Ειδικά αυτήν την βραδιά που το είχα ανάγκη περισσότερο από ποτέ.\nΕίχα τάσεις φυγής και οι πίνακές της ήταν σε θέση να μου ικανοποιήσουνε με ποικίλους τρόπους, στο έπακρον, αυτήν μου την ανάγκη. Ήθελα να φύγω μακρυά, να πάρω το ποδήλατό της http://moirasou.blogspot.gr/2012/03/blog-post_22.html και με την πολύτιμη βοήθειά του να φτάσω να "κρυφτώ" στην παραλία της. Να διασχίσω γρήγορα την προβλήτα, να κάνω μια μεγάλη βουτιά και να βρεθώ κάτω από την επιφάνεια εκείνων των νερών. Να κάνω ένα μακροβούτι και ξαφνικά να χαθώ από τον πίνακά της, με τον ίδιο θρασύ τρόπο που όλο το βράδυ αυθαίρετα με θεωρούσα αναπόσπαστο κομμάτι του.\nΣήμερα, μια βδομάδα μετά από εκείνο το βράδυ, η "παραλία" αυτή, η παραλία που παρηγορούσε τις σκέψεις μου μέρες τώρα, ήρθε με ηλεκτρονικό μήνυμα στον προσωπικό μου λογαριασμό, με τα εξής λόγια:\nΜΙΣΟ ΕΓΧΡΩΜΟ ΜΙΣΟ ΑΣΠΡΟΜΑΥΡΟ....\nΟΥΡΑΝΟΣ, ΘΑΛΑΣΣΑ ΚΑΙ ΑΜΜΟΣ ΣΕ ΧΡΩΜΑ (ΠΑΣΤΕΛ, ΞΥΛΟΜΠΟΓΙΕΣ, ΚΙΜΩΛΙΑ) ΚΑΙ Η ΠΡΟΒΛΗTΑ ΣΕ ΑΣΠΡΟΜΑΥΡΟ (ΜΟΛΥΒΙ, ΚΑΡΒΟΥΝΟ, ΠΑΣΤΕΛ)\nΣυγχαρητήρια, κορίτσι μου!\nΣυνέχισε να μας ταξιδεύεις...\nΥ.Γ. Οι πίνακές της "χάνουν" όταν αποτελούν αποτέλεσμα φωτογράφησης. Για την ώρα είμαστε λίγοι οι εκλεκτοί που έχουμε την τύχη να τους απολαμβάνουμε απο κοντά. Οι υπόλοιποι μπορείτε να περιμένετε την πρώτη της έκθεση.\nΑναρτήθηκε από Βίλυ στις 10:13 π.μ. 2 σχόλια\nΕτικέτες πίνακας, Τάλαντα..., Χριστίνα Δοϊτσίνη\nΑπό το βιβλίο Ωνάσης του Πίτερ Έβανς\nΜια ζωή που δεν αξίζει να την εξετάσεις, δεν αξίζει τον κόπο να την ζήσεις.\nΔεν μπορείς να αγοράσεις την ανατροφή, μπορείς να αγοράσεις την ανοχή για την έλλειψή της.\nΤο κουμπί του Άρη (Ωνάση) είναι ότι δεν έχει κουμπί.\nΜην είστε ποτέ απαισιόδοξοι. Η απαισιοδοξία είναι μια αρρώστια που πρέπει να αντιμετωπίζεται όπως όλες οι άλλες αρρώστιες.\nΗ τιμωρία ή σε σπάει ή σε σκληραίνει. Σε κάθε περίπτωση, αποτελεί νίκη.\nΔε μετράει το μέγεθος του σκύλου στον καβγά, αλλά το μέγεθος του θυμού στον σκύλο.\nΜπορεί το βάζο να σπάσει, αλλά η μυρωδιά των λουλουδιών δε φεύγει ποτέ εντελώς.\nΓια να βγεις από μια δύσκολη θέση ή για να ανακατευτείς με κάτι, το μυστικό είναι να κινείσαι με τη σωστή ταχύτητα.\nΕίναι δύσκολο να διατηρείς τη ζωτικότητά σου, όταν είσαι μόνιμα πεινασμένος.\nΜερικές φορές για να κερδίσεις το ακροατήριο, είναι καλύτερα να τραγουδάς για ένα και μόνο άτομο.\nΒρες έναν δρόμο ή άνοιξε έναν.\nΜόνο ο Θεός κι εγώ μπορούμε να δημιουργήσουμε από το τίποτα.\nΔεν μπορώ να είμαι καλός. Πρέπει πρώτα να γίνω πλούσιος.\nΌ,τι κάνουμε το κάνουμε αποβλέποντας σε κάτι άλλο.\nΔεν αποτυχαίνεις παρά μόνο αν πάψεις να προσπαθείς.\nΌσο περισσότερο διαβάζουν τον μύθο, τόσο λιγότερο θα γνωρίζουν τον άνθρωπο.\nΚανένας δε γίνεται παλιάνθρωπος μέσα σε μια στιγμή.\nΟι καλύτερες συμφωνίες, όπως και το καλύτερο σεξ, γίνονται έξω από τα καθιερωμένα.\nΘα βαδίσω με τους κανόνες. Τους δικούς ΜΟΥ κανόνες.\nΉταν σαν να βλέπεις ένα γεμάτο όπλο, ακουμπισμένο στο τραπέζι. Ο καθένας θα μπορούσε να το σηκώσει. Τελικά, το έκανα εγώ, πριν το πιάσει κανένας άλλος και με στήσει στον τοίχο.\nΗ αλεπού ξέρει πολλά κόλπα-ο σκαντζόχοιρος ένα και καλό.\nΟι όμορφες γυναίκες δεν αντέχουν την μετριότητα. Χρειάζονται μια ανεξάντλητη πηγή υπερβολής.\nΟι καλύτερες συμφωνίες δεν έχουν σχέση με ηθικές αηδίες. Όλοι οι επιχειρηματίες και οι πολιτικοί του κόσμου το ξέρουν αυτό.\nΑν θέλεις να σε έχουν σε υπόληψη, θα πρέπει να συναναστρέφεσαι πολύ ευυπόληπτους ανθρώπους.\nΑν δανειστείς πολλά, μπορείς να συνεχίσεις να δανείζεσαι γιατί οι άνθρωποι δεν τολμούν να μη σου δίνουν από φόβο μήπως δηλώσεις πτώχευση.\nΧώρα μας είναι η χώρα που περνάμε καλύτερα.\nΔεν είναι στη φύση μου να χάνω.\nΠρέπει να αφήνεις τους κοντινότερους και πιο αγαπητούς σου να πάνε στο διάολο, αν δεν τους χρειάζεσαι πια.\nΑφού φτάσεις σε ένα σημείο, δεν παύουν να είναι πρόβλημα τα λεφτά αλλά παύουν να έχουν σημασία. Εκείνο που έχει σημασία είναι να είσαι ευχαριστημένος κι ευτυχισμένος.\nΔεν μου χρειάζονται δικαιολογίες. Είμαι τόσο πλούσιος όσο μόνο εγώ ξέρω να γίνομαι.\nΌσο τους ακούω να σούρνονται και να σφυρίζουν σαν φίδια, εκεί κάτω, ξέρω ότι είμαι στην κορυφή. Αν δεν ακούω τους εχθρούς μου, θα ξέρω ότι ξαναπέφτω. Θα ξέρω ότι δεν με φοβούνται πια.\nΚανείς δεν βγαίνει κερδισμένος από ένα δικαστήριο. Αν είσαι τυχερός, παθαίνεις λιγότερη ζημιά από τον αντίπαλό σου.\nΚερδίζεις περισσότερα, με το να κρύβεις τις δικές του προθέσεις, από το να προσπαθείς να βρεις τι στο διάολο μαγειρεύει ο αντίπαλος.\nΌταν τα πράγματα είναι δύσκολα, τα χρήματα μετράνε περισσότερο από την θρησκεία.\nΥ.Γ. Ο Αριστοτέλης Ωνάσης είναι αδιαμφισβήτητα αμφιταλαντευόμενη προσωπικότητα. Στην συγκεκριμένη ανάρτηση, απλά "κλέβω" ατάκες από το εν λόγω βιβλίο. Τίποτα περισσότερο, τίποτα λιγότερο.\nΑναρτήθηκε από Βίλυ στις 4:21 π.μ. 0 σχόλια\nΕτικέτες Αποσπάσματα..., Αριστοτέλης Ωνάσης, προσωπικότητα


Με επιτυχία ο 11ος Κολυμβητικός Διάπλους Αμβρακικού | AgrinioNews\n6 Αυγούστου 2015, 8:29 μμ\nΣτον αγώνα πήραν μέρος και διακρίθηκαν οι Βονιτσάνοι Σταύρος Πάτσης και Βαγγέλης Μπεκιάρης\nKEIMENO : Νώντας Νικάκης\nΕΙΚΟΝΕΣ: ΦΩΤΟΓΡΑΦΕΙΟ ΤΣΩΛΗ ΑΡΓΥΡΩ-ΣΑΛΙΑΡΗΣ ΖΩΗΣ\nΜε μεγάλη συμμετοχή αθλητών πραγματοποιήθηκε ο 11ος κολυμβητικός διάπλους του Αμβρακικού Κόλπου, ο οποίος έχει συνδεθεί στενά με την προώθηση μηνυμάτων σχετικά με την προστασία του Αμβρακικού Κόλπου, της χλωρίδας και πανίδας της ευρύτερης περιοχής.\nΟ αγώνας είχε αφετηρία το λιμάνι της Βόνιτσας, πήραν μέρος 24 αθλητές (και μεταξύ αυτών οι Βονιτσάνοι: Σταύρος Πάτσης και Βαγγέλης Μπεκιάρης) και ξεκίνησε στις 07.45 π.μ. και τερματισμό το λιμάνι της Κορωνησίας, με άφιξη του πρώτου συμμετέχοντα στις 11.30 π.μ.\nΝικητές αναδείχθηκαν οι: Χρήστος Ηλιάδης (πρώτη θέση), με χρόνο 3 ώρες και 30 λεπτά, Παναγιώτης Σουραβλιάς (δεύτερη θέση) με χρόνο 3 ώρες και 35 λεπτά, Διονύσης Χατζής (τρίτη θέση) με χρόνο 3 ώρες και 50 λεπτά.\nΝα τονίσουμε ότι μισή ώρα περίπου από την έναρξη του αγώνα στις 8:15 πμ, οι καιρικές συνθήκες άλλαξαν άρδην με αποτέλεσμα οι αθλητές να απομακρύνονται από το θαλάσσιο διάδρομο και ορισμένοι ίσως εγκατέλειψαν.\nΟι Βονιτσάνοι αθλητές Σταύρος Πάτσης και Βαγγέλης Μπεκιάρης, με αυταπάρνηση και μεγάλη ψυχή τερμάτισαν με πολύ κόπο και προσπάθεια και όπως μας διηγήθηκε ο Σταύρος Πατσης η φετινή διαδρομή ήταν πολύ δύσκολη και ιδανική μόνο για έμπειρους και γυμνασμένους κολυμβητές.\nΣυνοδοί βαρκάρηδες για την ασφάλεια των κολυμβητών ήταν οι Βονιτσάνοι Ζώης Σαλιάρης και ο Γιώργος Ασημάκης.\nΑξίζουν συγχαρητήρια και ευχαριστίες στο φίλο μας Δήμαρχο Αρταίων κ. Χρήστο Τσιρογιάννη, καθώς επίσης και στον υπεύθυνο διοργάνωσης κ. Θανάση Αρκουμάνη και στον εμπνευστή αυτής της ιδέας καθηγητή φυσικής αγωγής κ. Γιώργο Τσαφούλη.\nΣτην εκδήλωση ήταν παρόντες και οι παλιοί κολυμβητές Πέτρος Χαρίτος και Θεόδωρος Σαλαμούρας.\nΤέλος ευχαριστούμε τους βαρκάρηδες Κωρονησιώτες για την βοήθειά τους καθώς επίσης και το Λιμενικό Σώμα και τον γιατρό του αγώνα.\nΠροηγούμενο: Πρωτοβουλίες της Επιτροπής Ταξικής Αλληλεγγύης Αιτωλοακαρνανίας\nΕπόμενο: Εορτάστηκε με επιτυχία η 36η Πανήγυρις της Ιεράς Μονής Μεταμορφώσεως του Σωτήρος, Σκάλας Ναυπάκτου


Η ανεκπλήρωτη επανάσταση του Bauhaus - Κατιούσα\nΑρχική/Πολιτισμός/Η ανεκπλήρωτη επανάσταση του Bauhaus\nΑντί να ανυψώσει τον τεχνίτη στην ιδιότητα του καλλιτέχνη, όπως οι αρχές του Bauhaus, ο καπιταλισμός τον καταντά μια μηχανή κέρδους – όταν δεν τον κάνει άνεργο!\nΗ καλλιτεχνική και αρχιτεκτονική σχολή του Bauhaus «Οίκος Δόμησης» όπου το όνομα προήλθε από αντιστροφή της γερμανικής λέξης Hausbau (οικοδόμηση), ιδρύθηκε τον Απρίλιο του 1919 από τον ριζοσπάστη αρχιτέκτονα Βάλτερ Γκρόπιους (Walter Gropius) στη Βαϊμάρη, της πολιτείας της Θουριγγίας. Αποτελούσε μια συγχώνευση της Ακαδημίας Καλών Τεχνών της Βαϊμάρης με τη Σχολή Εφαρμοσμένων Τεχνών της Βαϊμάρης.\nΜια νέα ριζοσπαστική προσέγγιση της αρχιτεκτονικής και του σχεδιασμού όπου η τέχνη και η βιομηχανική παραγωγή θα γίνονταν ένα, αφιερωμένη στον άνθρωπο και την κοινωνική πρόοδο έχοντας ως στόχο τον συνολικό «επανασχεδιασμό της ζωής».\nΤο Bauhaus ιδρύθηκε σε περίοδο έντονων οικονομικών και πολιτικών κρίσεων στη Γερμανία και σε όλη την Ευρώπη. Από τον Α’ παγκόσμιο ιμπεριαλιστικό πόλεμο στην Οκτωβριανή επανάσταση του 1917. Η είσοδος στην εξουσία των εργατών των Σοβιέτ και του μπολσεβίκικου κόμματος, ενέπνευσε και τη γερμανική επανάσταση του 1918. Οι νέες ηγετικές επαναστατικές φυσιογνωμίες της Ρόζας Λούξεμπουργκ και του Καρλ Λίμπκνεχτ μαζί με άλλες σημαντικές ηγετικές φυσιογνωμίες της αριστερής πτέρυγας της γερμανικής σοσιαλδημοκρατίας είχαν δημιουργήσει την ένωση «Σπάρτακος» από τις αρχές του Α’ Παγκόσμιου πολέμου και είχαν αναπτύξει πλούσια επαναστατική δράση, που έδειχνε το δρόμο για την επαναστατική αναγέννηση του γερμανικού εργατικού κινήματος και τον απεγκλωβισμό του από την παλιά ρεφορμιστική σοσιαλδημοκρατία.\nΠριν από τον πρώτο παγκόσμιο πόλεμο, οι καλλιτεχνικές τάσεις εμφάνιζαν πιο ανοιχτές πολιτικές προσεγγίσεις, συμπεριλαμβανομένου του κινήματος Dada, του De Stijl στην Ολλανδία, των φουτουριστών αρχιτεκτόνων στην Iταλία Sant’ Elia, του L’Esprit Nouveau του Le Corbusier στη Γαλλία, που όλοι μοιράστηκαν παρόμοιους στόχους που ήταν μια κάπως νιχιλιστή εξέγερση ενάντια στην αστική κοινωνία. Η Οκτωβριανή επανάσταση ενήργησε ως ισχυρή ώθηση στην καλλιτεχνική και πνευματική ανάπτυξη, τόσο στη Σοβιετική Ένωση όσο και σε ολόκληρο τον κόσμο. Το Bauhaus προέκυψε από αυτή την πολιτιστική, πολιτική και κοινωνική ζύμωση όπου η ζωγραφική, η γλυπτική, η αρχιτεκτονική, η φωτογραφίας, η κλωστοϋφαντουργία, η κεραμική και το θέατρο θα αποτύπωνε την κοινωνική ευθύνη της τέχνης απέναντι στο σύνολο.\nΤο Bauhaus χωρίζεται σε τρεις περιόδους που καθορίζονταν κυρίως από τους διευθυντές τους και τις πολιτικές συνθήκες που διαμορφώνονται κατά την περίοδο αυτή.\nΒαϊμάρη (1919-1925) υπό την διεύθυνση του Βάλτερ Γκρόπιους\nΒάλτερ Γκρόπιους: Μετριοπαθής παρόλο που ήταν μέλος αρκετών ριζοσπαστικών οργανώσεων ο Γκρόπιους προτίμησε να επιτύχει τον κοινωνικά συνειδητό προοδευτισμό του μέσω της αρχιτεκτονικής και όχι της πολιτικής. Το κτίριο της σχολής στο Ντεσάου, καθώς και οι κατοικίες των δασκάλων που σχεδίασε ο Γκρόπιους, αποτέλεσαν την επιτομή της μοντέρνας αρχιτεκτονικής (του στυλ και της φιλοσοφίας του) στη Γερμανία και κατατάσσονται στα σημαντικότερα κτίρια του 20ού αιώνα.\nΗ σχολή της Βαϊμάρης ήταν κρατική σχολή. Κύρια πηγή για τη λειτουργία της ήτανε οι επιχορηγήσεις από τη Δημοκρατία της Βαϊμάρης. Αρκετοί κορυφαίοι καλλιτέχνες όπως οι ζωγράφοι Βασίλι Καντίνσκι ο Γιοχάνες Ίττεν ο Μαρσέλ Μπρόιερ, Πάουλ Κλέε, Λάιονελ Φάινινγκερ, οι γλύπτες Γκέρχαρντ Μαρκς και Όσκαρ Σλέμερ, παράλληλα με ειδικευμένους τεχνίτες αποδέχτηκαν την πρόκληση να διδάξουν και να συμμετάσχουν στα πλαίσια της φιλοσοφίας και του ουτοπισμού του Bauhaus. Στόχος η απόκτηση τόσο πρακτικών τεχνικών γνώσεων όσο και καλλιτεχνικών δεξιοτήτων, με κύρια φιλοσοφία τη μάθηση μέσα από την πράξη. Οι μαθητές ενθαρρύνονται να συζητούν και να αμφισβητούν τα προβλήματα μορφής, εκπροσώπησης και σύνθεσης. Η ριζοσπαστική φιλοσοφία του Bauhaus για σύγχρονα υλικά και τεχνικές (όπως κτίρια από χάλυβα και γυαλί, έπιπλα από μεταλλικές σωληνώσεις) με τις αρχές του «το λιγότερο είναι περισσότερο», «αλήθεια στα υλικά» της εξάλειψης της διακοσμητικής απομίμησης και του εξωραϊσμού και «η μορφή ακολουθεί τη λειτουργία» κυριαρχεί. Η αντικατάσταση της «αστικής αισθητικής» από τις «καθαρές γραμμές» και τη μοντερνιστική αισθητική σαφήνεια, άσκησε μεγάλη επιρροή από εργοστάσια, κτήρια σπίτια, γραφεία μέχρι διακοσμητικά αντικείμενα και έπιπλα.\nΤον Φεβρουάριο του 1924, οι Σοσιαλδημοκράτες θα έχαναν τον έλεγχο του κρατικού κοινοβουλίου της Θουριγγίας από τους εθνικιστές, οι οποίοι ήταν εχθροί των προοδευτικών καλλιτεχνικών ιδεών του Bauhaus όπου αποφασίζουν τη διακοπής της λειτουργίας της σχολής. Οι εφημερίδες και τα δεξιά πολιτικά κόμματα τροφοδότησαν το κυνήγι με αντισημιτισμό και ξενοφοβία, τονίζοντας ότι η σχολή ήταν μια κοσμοπολίτικη απειλή από τον μπολσεβικισμό για την υποτιθέμενη εθνική καθαρότητα. Τελικά, εκδιώχθηκαν από την πόλη.\nΝτεσάου 1925-32 υπό την διεύθυνση του Βάλτερ Γκρόπιους, Χάνες Μέγερ, Μις βαν ντερ Ρόε\nΟ Γκρόπιους μεταφέρει τη σχολή σε βιομηχανική περιοχή κοντά στο Ντεσάου το 1925 σε ένα κτήριο που σχεδιάστηκε από τον ίδιο. Το νέο κτίριο της σχολής Bauhaus καθώς και η εσωτερική του διακόσμηση ήταν σχεδιασμένα από τους καθηγητές και μαθητές της σχολής. Το όραμα του Γκρόπιους για τη συγκέντρωση όλης της καλλιτεχνικής δραστηριότητας σε μία ενότητα παίρνει σάρκα και οστά. Το κτίριο και οι κατοικίες (δίπλα) για το διδακτικό προσωπικό της σχολής γίνονται ορόσημο της σύγχρονης λειτουργικής αρχιτεκτονικής. Με τη μεταφορά της έδρας αλλάζει και ο τρόπος λειτουργίας της σχολής. Η σχολή αναβαθμίστηκε στο ίδιο επίπεδο με άλλες ακαδημίες καλών τεχνών. Ο Γκρόπιους (1925) ιδρύει την εταιρεία Bauhaus Gmb πράξη που επέτρεπε την εμπορική εκμετάλλευση προϊόντων Bauhaus, ενώ από τον Απρίλιο του 1927 λειτούργησε τμήμα αρχιτεκτονικής, υπό την εποπτεία του Ελβετού αρχιτέκτονα Χάνες Μέγερ.\nΣτις αρχές του 1928 ο Γκρόπιους μαζί με άλλους καθηγητές υποβάλλουν την παραίτησή τους κάτω από την αυξανόμενη απειλή των ακροδεξιών για τη καταστροφή της σχολής και τα επιδεινούμενα οικονομικά προβλήματα της Γερμανίας. Η διεύθυνση περνάει στον αρχιτέκτονα Χάνες Μέγερ. Ο Μέγερ ο οποίος ήταν επικεφαλής του τμήματος αρχιτεκτονικής, ήταν ενεργός κομμουνιστής και ενσωμάτωσε τις πολιτικές του ιδέες τόσο στις φοιτητικές οργανώσεις όσο και στα προγράμματα διδασκαλίας. Η σχολή πολιτικοποιείται για πρώτη φορά. Σε αντίθεση από την προτροπή του Γκρόπιους που ζητούσε από τους φοιτητές της σχολής να απέχουν από πολιτικές συζητήσεις και διαμαρτυρίες ο Μέγερ όχι μόνο της ενθάρρυνε αλλά και τις εφάρμοζε. «Οι ανάγκες του λαού αντί της ανάγκης πολυτέλειας» έγινε το σύνθημά του και των σπουδαστών που τον ακολούθησαν. Να σημειώσουμε ότι τα δύο χρόνια υπό την διεύθυνση του Μέγερ οι σπουδαστές σχεδόν διπλασιάστηκαν όπως και τα έσοδα της σχολής. Αναδιοργάνωσε το πρόγραμμα σπουδών, τονίζοντας τη σημασία της οικοδόμησης ως κοινωνικού αγαθού και όχι ως αστικής ιδιοκτησίας. Ακόμη και το περιοδικό Bauhaus πήρε μια «κομμουνιστική κλίση» – και οι δραστηριότητές του (για να μην αναφέρουμε την προοπτική ενός οικονομικά ανεξάρτητου Bauhaus) άρχισαν να αντιμετωπίζονται με ανησυχία από τις αρχές του Ντεσάου.\nΜεταφορά της σχολής στο Βερολίνο\nΤον Ιούλιο του 1930, οι δημοτικές αρχές τον απομακρύνουν από τη θέση του διευθυντή και τοποθετούν στη θέση του τον Μις βαν ντερ Ρόε. Κάτω από τη διεύθυνση του διάσημου πια αρχιτέκτονα Μις βαν ντερ Ρόε η αρχιτεκτονική κυριαρχεί στη σχολή με κάποια υποβοηθητικά εργαστήρια. Όλοι οι δεσμοί με τις κοινωνικές ανησυχίες εξαφανίστηκαν για πάντα όπως και η κάθε είδους πολιτική δράση εκ μέρους των σπουδαστών. Από τη βιομηχανική μαζική παραγωγή μοντέρνων προϊόντων για τον λαό πέρασε στις πολυτελείς κατοικίες πολλών τμ και στα ακριβά προϊόντα. Μετά τις τοπικές εκλογές που έφεραν τους Ναζί στην εξουσία στο Ντεσάου το 1932, η σχολή ξανακλείνει και μεταφέρεται, αυτή τη φορά στο Βερολίνο (ιδιωτική), όπου θα έβλεπε το τελευταίο έτος της ύπαρξής του. Αποδυναμωμένη και με πολύ λιγότερους πόρους ο Μις προσπάθησε να αποσυνδέσει την πολιτική με τη σχολή (προσπάθησε να καθησυχάσει τους ναζί, απολύοντας την αριστερή καθηγήτρια Gunta Stölzl -δίδασκε στο υφαντουργικό εργαστήρι) αλλά αυτή η σύντομη προσπάθεια επανασχεδιασμού ήταν ανεπιτυχής. Οι εθνικοσοσιαλιστές καταδικάζουν το Bauhaus, χαρακτηρίζοντάς το ως βδέλυγμα της γερμανικής παράδοσης και «άντρο του πολιτιστικού μπολσεβικισμού». Υπό την πίεση και απειλές του ναζιστικού καθεστώτος, η Γκεστάπο κλείνει τη σχολή το 1933 μετά από 14 χρόνια λειτουργίας στη Βαϊμάρη, στη συνέχεια στο Ντεσάου και τέλος στο Βερολίνο.\nΟ Χίτλερ πέτυχε να κλείσει τη σχολή της «εκφυλισμένης τέχνης» και αναγκάζοντας τους ιδρυτές διδακτικό προσωπικό και φοιτητές να εγκαταλείψουν τη Γερμανία. Η αναγκαστική μετανάστευσή τους ενίσχυσε τη διάδοση της φήμης και της επιρροής του Bauhaus σε όλη την Ευρώπη, τις ΗΠΑ και διεθνώς. Αν και η διασπορά του προσωπικού και των μαθητών του Bauhaus, η πολιτική αποστασιοποίηση τους στο κυνήγι της καριέρας και του κέρδους οδήγησαν στην υποτίμηση της πρώτης διακήρυξης της σχόλης: «Αρχιτέκτονες, ζωγράφοι, και γλύπτες πρέπει να αναγνωρίσουν τον σύνθετο χαρακτήρα του κτιρίου ως μια αυτοδύναμη ενότητα… Η τέχνη δεν είναι “επάγγελμα”. Δεν υπάρχει ουσιαστική διαφορά μεταξύ του καλλιτέχνη και του τεχνίτη. Ο καλλιτέχνης είναι ένας τεχνίτης με αυξημένη γνώση της αισθητικής. Μαζί μπορούν να συλλάβουν και να υλοποιήσουν το νέο κτίριο του μέλλοντος, που θα αγκαλιάζει την αρχιτεκτονική, τη γλυπτική, και τη ζωγραφική σε μια αδιάσπαστη ενότητα, και μια μέρα θα υψώσει από τα χέρια ενός εκατομμυρίου εργατών στον ουρανό, σαν το κρυστάλλινο σύμβολο μιας νέας πίστης».\nΤο ήθος του Bauhaus προϋπέθετε ένα σύστημα κοινωνικής παραγωγής προσιτό και προσανατολισμένο προς την κατανάλωση και την ικανοποίηση των ανθρώπινων αναγκών. Ο καπιταλισμός και το κέρδος έχει δείξει την ικανότητα να αντέχει σε εκπαιδευτικά πειράματα όπως το Bauhaus. Ό,τι δεν μπορεί να καταπολεμήσει το οικειοποιείται με σκοπό το κέρδος. Για το λόγο αυτό αποδείχθηκε αδύνατο παρά τη μεγάλη επίδραση του στυλ Bauhaus, να γεφυρωθεί το χάσμα ανάμεσα στην μαζική ποιοτική παραγωγή και το χαμηλό κόστος. Επιπλέον, στην καπιταλιστική διαδικασία παραγωγής, η αναζήτηση κέρδους απαιτεί έναν αυστηρό ιεραρχικό καταμερισμό εργασίας και την αδιαμφισβήτητη υπακοή του εργαζομένου, ακόμη και στη «τέχνη της δημιουργίας». Αντί να ανυψώσει τον τεχνίτη στην ιδιότητα του καλλιτέχνη, όπως οι αρχές του Bauhaus, ο καπιταλισμός τον καταντά μια μηχανή κέρδους – όταν δεν τον κάνει άνεργο!\nBauhaus Αρχιτεκτονική Βαϊμάρη Βάλτερ Γκρόπιους Βερολίνο Μις βαν ντερ Ρόε Ντεσάου Χανς Μέγερ\nΟι στίχοι του απλοί, λαγαροί, άμεσοι. Το έργο του Γ. Δροσίνη αποπνέει ανθρωπιά, που δεν θα σταματήσει ποτέ ν' αποτελεί τον συνδετικό ιστό που ενώνει εποχές και ανθρώπους.\nΓια αυτό σου λέω μη μου μιλάς και επιτέλους σκάσε δεν έχεις λόγο ύπαρξης ρε Κορκονέα μπάτσε Θα έρχομαι κάθε βράδυ στον ύπνο σαν κοιμάσαι Αλέξης Γρηγορόπουλος να με θυμάσαι


ΤΡΙΚΑΛΑ ΗΜΑΘΙΑΣ - "Το χωριό μας": ΣΑΝ ΣΗΜΕΡΑ:ΝΙΚΟΛΑΟΣ ΠΟΛΙΤΗΣ(1852-1921)\nΟ Νικόλαος Πολίτης (1852 - 1921) ήταν λαογράφος και καθηγητής του Πανεπιστημίου Αθηνών. Θεωρείται ως ο πρόδρομος της επιστήμης της λαογραφίας στην Ελλάδα.\nΟ Νικόλαος Πολίτης γεννήθηκε στις 3 Μαρτίου 1852 στο χωριό Γιάννιτσα (Ελαιοχώριον Καλαμάτας) και μεγάλωσε στην Καλαμάτα, όπου και τελείωσε το σχολείο. Παππούς του ήταν ο παπά-Νικόλαος Πολίτης συμμαχητής του Παπαφλέσσα στο Μανιάκι, ενώ ο πατέρας του Γεώργιος καταγόταν από το χωριό Γιαννιτσάνικα της επαρχίας Καλαμών και ήταν δικαστικός. Από τα μαθητικά του χρόνια είχε αναπτύξει ενδιαφέρον για την παραδοσιακή ζωή και, ως μαθητής γυμνασίου ακόμα, άρχισε να συντάσσει μια χειρόγραφη εφημερίδα που λεγόταν Ο Φιλόπαις. Αρχίζει να δημοσιεύει λαογραφικές μελέτες σε περιοδικά, όπως η «Ευτέρπη» η «Πανδώρα» η «Εστία», «Χρυσαλλίς», «Φιλόστοργος μήτηρ».Το 1866 όταν ξεσπά η Κρητική επανάσταση επιχειρεί να καταταγεί εθελοντής σε ηλικία δεκατεσσάρων ετών, αλλά τελικά ανακαλύφθηκε από τους γονείς του και επέστρεψε σε αυτούς.Το 1868 με δική του πρωτοβουλία το Γυμνάσιο Καλαμάτας όπου φοιτούσε έδωσε παράσταση με τα έργα του Μολιέρου Ο Ακούσιος γάμος και Ο χαρτοπαίκτης σε δική του\nμετάφραση, προκειμένου να συγκεντρωθούν χρήματα υπέρ των Κρητών προσφύγων που είχαν καταφύγει στη Μεσσηνία.Σπούδασε φιλολογία (1868-1872) και νομική (1874-1878) στο Πανεπιστήμιο Αθηνών και το 1870 έγινε μέλος του Φιλολογικού Συλλόγου «Παρνασσός». Εξέδωσε από κοινού με τον Σπυρίδωνα Λάμπρο τα Νεοελληνικά Ανάλεκτα Παρνασσού. Απέκτησε τέσσερεις γιούς, μεταξύ τους τον πρωτότοκο φιλόλογο και κριτικό βιβλίου Γιώργο Πολίτη, τον σκηνοθέτη και θεατρικό κριτικό Φώτο Πολίτη και τον νεότερο, καθηγητή στο Αριστοτέλειο Πανεπιστήμιο Θεσσαλονίκης και ακαδημαϊκό Λίνο Πολίτη. Το 1871 βραβεύτηκε για τη μελέτη του Νεοελληνική Μυθολογία. Στο διάστημα 1876-1880 παρακολούθησε σπουδές στο Μόναχο, ως υπότροφος της ελληνικής κυβέρνησης, τις οποίες ολοκλήρωσε στο Έρλανγκεν όπου έλαβε το διδακτορικό του δίπλωμα. Εκεί συνδέθηκε φιλικά με τον βυζαντινολόγο Καρλ Κρουμπάχερ.\nΠέθανε στις 12 Ιανουαρίου 1921 «εκ στηθάγχης, ην επέτεινεν η μέχρι της τελευταίας του βίου στιγμής αδιάκοπος αυτού εργασία».


Κατά πλάκας ψωρίαση - Πεταλούδα\nΑρχική Υγεία Κατά πλάκας ψωρίαση\nΗ ψωρίαση είναι ένα αυτοάνοσο νόσημα, το οποίο εμφανίζεται με διάφορες μορφές, και πλήττει τόσο άντρες όσο και γυναίκες. Υπάρχει η κατά πλάκας ψωρίαση που εμφανίζεται μόνο στο δέρμα, και η ψωρίαση η οποία επηρεάζει τις αρθρώσεις και ονομάζεται ψωριασική αρθρίτιδα.\nΥπάρχουν βέβαια και οι υπομορφές όπως η ακροφλυκταίνωση ή ακροφλυκταινώδης ψωρίαση, και η σταγονοειδής ψωρίαση. Οι δύο κύριες μορφές όμως, είναι η κατά πλάκας ψωρίαση και η ψωριασική αρθρίτιδα. Η ψωριασική αρθρίτιδα εμφανίζεται στο 20% περίπου των ψωριασικών ασθενών.\nΣυνήθως οι ασθενείς αυτοί επισκέπτονται πρώτα τον δερματολόγο, γιατί εμφανίζεται ως πλάκα. Στην συνέχεια ο δερματολόγος ρωτάει εάν πονούν οι αρθρώσεις.\nΕάν η απάντηση είναι θετική, τότε ο ασθενής παραπέμπεται σε ρευματολόγο για περαιτέρω έλεγχο. Εάν η απάντηση είναι αρνητική, τότε ο δερματολόγος αναλαμβάνει το περιστατικό που αφορά την κατά πλάκας ψωρίαση. Στην Ελλάδα περίπου το 3-3,5% του γενικού πληθυσμού πάσχει από ψωρίαση.\nΌσον αφορά στην κατά πλάκας ψωρίαση, το νόσημα εμφανίζεται στο δέρμα με πλάκες, οι οποίες έχουν παχιά αργυρόχρωα λέπια. Η ψωριασική αρθρίτιδα εμφανίζει επίσης λέπια αλλά έχει και πόνο στις αρθρώσεις.\nΗ κατά πλάκας ψωρίαση εμφανίζεται σε οποιαδήποτε ηλικία. Σίγουρα η κληρονομικότητα παίζει πρωτεύοντα ρόλο, κυρίως εάν το έχουν και οι δύο γονείς, σε μικρότερο ποσοστό εάν το έχει εμφανίσει ο ένας από τους δύο γονείς.\nΥπάρχουν όμως και οι περιπτώσεις εκείνες που κάποιος μπορεί να έχει το γονίδιο και δεν το έχει εμφανίσει κανένας στο οικογενειακό περιβάλλον.\nΗ ψωριασική αρθρίτιδα συνοδεύεται από πόνο, κυρίως στις αρθρώσεις. Η κατά πλάκας ψωρίαση δεν πονάει, ίσως να εμφανίσει κάποιος κνησμό και δημιουργεί έντονο αισθητικό πρόβλημα.\nΗ κατά πλάκας ψωρίαση εμφανίζεται με την μορφή πλάκας σε διάφορα σημεία του σώματος όπως στους αγκώνες, στα γόνατα, στον κορμό, στο τριχωτό της κεφαλής και γενικά μπορεί να τη συναντήσουμε παντού. Επίσης, μπορεί να προκαλέσει και τη λεγόμενη ψωριασική ονυχία, καταστρέφει δηλαδή τα νύχια.\nΗ αντιμετώπιση της κατά πλάκας ψωρίασης γίνεται με διάφορους τρόπους: οι τελευταίες θεραπείες που έχουν βγει είναι οι βιολογικοί παράγοντες, ενέσιμοι και σε χάπια, η μεθοτεξάτη, την οποία χρησιμοποιούν και οι ρευματολόγοι όταν υπάρχουν και πόνοι στις αρθρώσεις.\nΟι βιολογικοί παράγοντες είναι χάπια, τα οποία λαμβάνονται καθημερινά και υπάρχουν πολλοί βιολογικοί παράγοντες όπως ιντερλευκίνες 17, TNF, οι οποίοι είναι πάρα πολύ αποτελεσματικοί. Επομένως, ο ασθενής με κατά πλάκας ψωρίαση θα αντιμετωπίσει την ασθένειά του με φαρμακευτική αγωγή την οποία πρέπει να λαμβάνει για όλη του τη ζωή, καθότι πρόκειται για ένα χρόνιο νόσημα.\nΑσθενείς που σταματούν την αγωγή, σταματούν να διατηρούν το νόσημα σε ύφεση και το φέρνουν πάλι στην επιφάνεια.\nΈρευνες έχουν δείξει πως ο ασθενής με βαριάς μορφής κατά πλάκας ψωρίαση έχει την ίδια ψυχολογία με την αυτή που έχει ένας καρκινοπαθής ασθενής κι ένας καρδιοπαθής ασθενής. Η φαρμακευτική αγωγή για τους ασθενείς με κατά πλάκας ψωρίαση είναι ακριβή αλλά καλύπτεται εξ’ ολοκλήρου από τα ταμεία. Πρόκειται για άκρως αποτελεσματικά φάρμακα, τα οποία συνταγογραφεί ο δερματολόγος κι ο ασθενής μπορεί να τα λάβει δωρεάν από το φαρμακείο του ΕΟΠΠΥ.\nΟ ασθενής με την κατά πλάκας ψωρίαση, εφόσον λαμβάνει καθημερινά την αγωγή του, εφόρου ζωής, μπορεί να συνεχίσει κανονικά όλες τις δραστηριότητες της ζωής του, χωρίς η ψωρίαση να τον εμποδίζει.\nΟ ρόλος του ψυχολογικού παράγοντα\nΤον τελευταίο καιρό γίνονται πολλές συζητήσεις και έρευνες για τη σημασία της ψυχολογικής υποστήριξης των ψωριασικών ασθενών από ψυχολόγο ή/και ψυχίατρο καθότι το DQLA, ο δείκτης ποιότητας ζωής δηλαδή, είναι πολύ επιβαρυμένος σε ψωριασικούς ασθενείς.\nΟ ρόλος του ψυχολόγου/ ψυχίατρου έγκειται στο να βοηθήσει τον ασθενή να αποδεχτεί το νόσημά του και να μάθε να ζει με αυτό καθώς και να ξεκινήσει/διατηρήσει την λήψη της φαρμακευτικής του αγωγής. Όταν μάλιστα εμφανίζεται σε νέα άτομα, π.χ. υπάρχουν νέα κορίτσια τα οποία αισθάνονται πολύ άσχημα και δυσκολεύονται να έρθουν σε επαφή με το αντίθετο φύλο κι αυτό τους προκαλεί μεγάλο άγχος ή και αισθητικά, όταν δεν μπορούν να φορέσουν κάποια ρούχα.\nΌμως τα τελευταία χρόνια έχουμε πάρα πολλές επιλογές στο οπλοστάσιό μας, καθότι παλιά δίναμε μόνο κυκλοσπορίνη, όπου έπρεπε να συνοδεύεται με εξετάσεις στα νεφρά κάθε 20 μέρες. Σήμερα όμως με τις νέες θεραπείες κάνουμε εξετάσεις πριν την λήψη της φαρμακευτικής αγωγής για τυχούσα φυματίωση ή κάποιο άλλο πρόβλημα και συνεχίζουμε με την λήψη αυτών των φαρμάκων που είναι ιδιαιτέρως αποτελεσματικά και ασφαλή και μας έχουν λύσει το πρόβλημα αυτό της ψωρίασης.\nΟ ήλιος στις συντριπτικές περιπτώσεις μας κάνει καλό. Επομένως, στις ελαφριές μορφές κατά πλάκας ψωρίαση όπου δίνεται τοπική αγωγή, ωφελεί πολύ η υπεριώδης ακτινοβολία. Στις βαριές περιπτώσεις που κάνουν θεραπεία με βιολογικούς παράγοντες, δεν συνιστάται.\nΤέλος, είναι σημαντικό να αναφέρουμε πως επειδή στην ψωρίαση εισέρχεται κι ένας φλευγμονώδης παράγοντας, οι τελευταίες έρευνες έχουν δείξει πως η αγωγή που λαμβάνουν οι ψωριασικοί ασθενείς τους προστατεύει κι από καρδιολογικές παθήσεις.\nΚλείνοντας θα ήθελα να πω πως είναι πολλά τα παραδείγματα των ψωριασικών ασθενών που μας έχουν πει πόσο καλά έχει πάει η θεραπεία τους.\nΕγώ θα σας παραθέσω δύο χαρακτηριστικές ιστορίες που μου έχουν κάνει εντύπωση:\nΗ πρώτη περίπτωση ήταν μια κυρία που την παρακολουθούσα για την ψωρίαση, κι αφού είχε λάβει την αγωγή της και η ψωρίαση είχε υποχωρήσει εντελώς, γύρισε και μου είπε: «Γιατρέ μου, μαζί σου ξαναγεννήθηκα!» . Ήταν πολύ συγκινητικά λόγια γιατί η ζωή της είχε αλλάξει ριζικά.\nΕπίσης, ένας άλλος ασθενής με επισκέφθηκε και με ρώτησε: «πως με βλέπεις;», «μια χαρά» του απάντησα και ο ασθενής μου είπε: «τι λες γιατρέ, μετά από 17 ολόκληρα χρόνια έβαλα κοντομάνικο!». Ο ασθενής αυτός είχε πολύ έντονη ψωρίαση στους αγκώνες του και ντρεπόταν. Όταν όμως ξεκίνησε τη θεραπεία του, υποχώρησε η νόσος και απέκτησε την ποιότητα ζωής που επιθυμούσε.\nΣυμβουλεύει ο κος Ετεοκλής Πόκας, Διευθυντής Δερματολογικού Τμήματος, Νοσοκομείου ΚΑΤ\nΠροηγούμενο άρθροΠοια συμπεριφορά των εφήβων μπορεί να προμηνύει επαφή με χρήση ναρκωτικών ουσιών;\nΕπόμενο άρθροΝικήστε την κόπωση\nΤι πρέπει να γνωρίζει ο διαβητικός ασθενής για το «διαβητικό πόδι»;\nΗ διατροφική αξία του νερού


Calcified Forest (King Island, Αυστραλία) - Κριτικές\nΞενοδοχεία κοντά σε: Cape Wickham Links\nKing Island: Όλα τα εστιατόρια\nCalcified Forest: Εστιατόρια στην περιοχή\nKing Island: Όλες οι δραστηριότητες\nΔραστηριότητες κοντά σε: Calcified Forest\nCalcified Forest, King Island - Κριτικές\nKing Island Αξιοθέατα\nΝο 3 από 19 δραστηριότητες - King Island\nSeal Rocks Rd, King Island, Ταζμανία, Αυστραλία\nΑξίζει να το επισκεφθείτε. Πρέπει να το δείτε μετά από μια μικρή απόσταση με τα πόδια. Υπέροχο για να λάβουν τα παιδιά να τους δώσει μια προοπτική για το παρελθόν.\nΑυτή ήταν μια εκπαίδευση και πολύ καλά παρουσιασμένο σε τόπο κάπως την πεπατημένη. Υπάρχουν κοινόχρηστες τουαλέτες και χώρο για πικνίκ και το μονοπάτι για την ανυψωμένη πλατφόρμα είναι ασφαλείς. Θα δείτε αναμφίβολα το wallaby πολλά. Ενώ η περπατημένη αξίζει να επισκεφθείτε. Απλώς να είστε προσεκτικοί...με το χαλίκι δρόμους και τα άγρια ζώα.Περισσότερα\nΥπέροχο να βλέπουμε, φύση είναι εκπληκτικό.\nΑρκετά trek, χωματόδρομους για να φτάσουμε σε αυτό και, στη συνέχεια, περίπου 15 λεπτά με τα πόδια σε αυτά. Χαίρομαι για το γεγονός ότι είχαμε ένα νοικιασμένο αυτοκίνητο και όχι δικό μας. Όμορφη περιοχή.\nΑυτό φυσικά φαινόμενα είναι περίπου ένα καλό είκοσι λεπτά περπάτημα προς τα κάτω το δαχτυλίδι επαφή με την άκρη του νησιού. Ξαφνικά ανοίγουν σε αυτό το καταπληκτικό θέαμα του ροκ τύπου σχηματισμούς. Η πιο εντυπωσιακή. Υπάρχουν πολλά στοιχεία που να εξηγούν πλακετών Έτσι προέκυψαν όλα...αυτά τα πράγματα. Αυτή η περιοχή είναι στη νοτιοδυτική πλευρά του νησιού και κατοικείται από πολλά άγρια ζώα, οπότε προσέξτε για αυτούς, ιδίως το padymelons.Περισσότερα\nΔάσος ασβεστώδους - μοναδική εμπειρία\nΠολύ ενδιαφέρουσα και αξίζει να το αυτοκίνητο. Μην παραλείψετε να επισκεφθείτε τα κοντινά τσιμούχα βράχια - εξαιρετική θέα στο Στενό μπάσων\nΣτο δρόμο για το σημείο Stoney\nΠραγματικά ωραίο για πικνίκ και καθαρές τουαλέτες. Είδαμε πολλά πουλιά για τα πόδια. Καλά διαρρυθμισμένο μονοπατιού και όμορφα περιοχή που εμφανίζεται με την πλατφόρμα και το διοικητικό συμβούλιο ανακοίνωση. Αξίζει μια επίσκεψη.\nΑυτό είναι ένα πραγματικά ενδιαφέρον μέρος για να επισκεφθείτε. Λίγο μακριά από το δρόμο αλλά άξιζε τον κόπο. Είναι πράγματα που ίσως μπορείτε να δείτε μόνο σε ένα μέρος όπως King Island. Ενδιαφέρουσα, μοναδική και υπέροχη με τα πόδια προς τα κάτω\nΑρκετά καλό αλλά όχι αρκετά εντυπωσιακή\nΗ οργάνωση της ομάδας πήγα εκεί και ήταν αρκετά καλό, αλλά δεν θα το εκθειάζουν. Αν είστε εκεί και δείτε την οργάνωση και αξίζει να το κάνουν, αλλά να καταβάλουν ιδιαίτερες προσπάθειες για να πάτε θα; Πιθανώς όχι. Είναι κάτι σαν ένα χώρο τοπίο και...υπάρχει λίγο με τα πόδια για να φτάσετε εκεί. Δεν είναι κακό, αν είστε αρκετά τοποθετήστε. Εάν είστε ακατάλληλα και δεν πρόκειται να λειτουργήσει για εσάς. Εάν είστε περίπου και θέλαμε να πάμε, διαφορετικά είναι κάτι στο οποίο θα μπορούσατε να διασχίσει τον αν χρειάζεται να υπάρξει χρόνος για κάτι άλλο.Περισσότερα\nΛίγο έξω από το δρόμο, αλλά αξίζει να το αυτοκίνητο για να ρίξω μια ματιά. Σχετικά με την ακτή και να πάρετε μια ματιά στο νερό. Διαβάζοντας την ιστορία του πώς προέκυψε το δάσος ήταν πολύ ενδιαφέρουσα.\nΠρέπει να δούμε ένα φυσικό φαινόμενο.\nΌποιος επισκέπτεται King Island θα πρέπει να δούμε το δάσος και επίσης ασβεστοποιημένης τσιμούχα βράχους στα νότια του νησιού. Αυτά είναι παγκόσμιας κλάσης τουριστικά κέντρα. Δεν θέλω να σας πω για αυτούς. Αυτά είναι δείτε για να το πιστέψετε εμπειρίες, ώστε να έρθουν και να...ψάξετε για τον εαυτό σας.Δεν θα απογοητευτείτε.Περισσότερα\n55,64 χλμ μακριά\nΔείτε όλα τα κοντινά ξενοδοχείαΔείτε και τα 19 κοντινά εστιατόριαΔείτε και τα 19 κοντινά αξιοθέατα\nΛάβετε γρήγορα απαντήσεις από το προσωπικό του Calcified Forest και από προηγούμενους επισκέπτες.


Προσφέροντας 45 δωμάτια, το κομψό Patio Hotel & Urban Resort διαθέτει εξέδρα στον ήλιο, εσωτερική πισίνα και εξωτερική πισίνα διαθέσιμα στις εγκαταστάσεις.\nΜπορεί κανείς να βρει κήπους και πάρκα καθώς και Lyla Center, Τα Πεδία Θανάτου και Dreamland σε κοντινή απόσταση. Το κατάλυμα είναι 20-λεπτά με τα πόδια από το κέντρο της Πνομ Πεν.\nΟι λάτρεις του σόπιγκ θα απολαύσουν κεντρική τοποθεσία κοντά σε εμπορικά κέντρα και αγορά.\nΤα μοντέρνα δωμάτια του ξενοδοχείου διαθέτουν κλιματισμό, μπαλκόνι, συνδρομητική τηλεόραση, σίδερο και σιδερώστρα και τηλεόραση με δορυφορικά κανάλια, καθώς και ηλεκτρικό βραστήρα, ψυγείο και πλυντήριο ρούχων. Τα δωμάτια διαθέτουν ιδιωτικά μπάνια με ντους, δωρεάν προϊόντα περιποίησης και σεσουάρ.\nΤο εστιατόριο που λειτουργεί όλο το 24ωρο σερβίρει πιάτα ασιατικής κουζίνας. Το καφέ-μπαρ σερβίρει κρασιά και κοκτέιλ.\nΘα μείνετε ευχαριστημένοι από χώρο για ηλιοθεραπεία και πισίνα στην ταράτσα.\nHoliday Hotel Πνομ Πενχ\nKimseng Thai Hotel Πνομ Πενχ\nFrangipani Villa-90S Πνομ Πενχ\nBela Park Boutique Hotel & Apartment Πνομ Πενχ\nΞενοδοχείο Manama 2*, Βομβάη\nΠανδοχείο The Kei &, Καλκούτα\nΞενοδοχείο Banpu Mansion 3*, Τσιάνγκ Μάι\nΞενοδοχείο Niche 3*, Σιέμ Ριπ\nΞενοδοχείο Oyo 10357 Imperial Residency 3*, Μπανγκαλόρ\nΞενοδοχείο Casa 95 4*, Μπογκοτά\nΞενοδοχείο επιπλωμένων διαμερισμάτων Los Alcazares, Μπογκοτά\nHostel Nirvana 2*, Νέο Δελχί


Αμερικής Δημήτριος: "Δε θα σταματήσουμε να αγωνιζόμαστε για τα δίκαιά μας" - ΒΗΜΑ ΟΡΘΟΔΟΞΙΑΣ\nΤην παρασημοφόρηση του την χαρακτήρισε «πολυτιμότατο δείγμα αγάπης». Αναφερόμενος στην ομογένεια είπε: «Οι άνθρωποί μας μακριά από τους τόπους καταγωγής, έστω κι αν είναι η πέμπτη γενιά. Υπάρχει πάντοτε η βαθιά νοσταλγία, υπάρχει πάντοτε ο άρρηκτος δεσμός και επειδή αγωνιζόμαστε για να διατηρήσουμε ακέραια και ανόθευτα τα στοιχεία της ορθοδοξίας και του παγκόσμιου αξίας ελληνισμού, γι’αυτό το λόγο έχουμε ανάγκη από τις προσευχές και την αγάπη σας».\nΔεν ζητούμε παρά τα δικαιώματα που απολαμβάνουν όλοι οι άλλοι ελεύθεροι λαοί, γι? αυτό και θα αγωνιστούμε μέχρι την απελευθέρωση της πατρίδας μας και την επιστροφή όλων στα πατρογονικά μας εδάφη.\nΞέρουμε ότι κατά τον ποιητή: ”Βαριά τα ηνία των λαών, μολύβι το τιμόνι, όμως για μας πυξίδα, στύλος και οδηγός το δέος της Ιστορίας”.\nΠηγή φωτογραφιών: Αρχιεπισκοπή Κύπρου


Η ανάπτυξη της προσφοράς πιστώσεων στην Ευρώπη πρέπει να συνοδεύεται από την ενίσχυση των δικαιωμάτων των καταναλωτών. Η εναρμόνιση των εθνικών διατάξεων πρέπει επίσης να συμβάλλει στην προώθηση της διαθεσιμότητας διασυνοριακών πιστώσεων.\nΟδηγία 2008/48/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου.\nΗ παρούσα οδηγία στοχεύει στην εναρμόνιση των νομοθετικών, ρυθμιστικών και διοικητικών διατάξεων των κρατών μελών σε θέματα καταναλωτικών πιστώσεων, για την ευκολότερη παροχή διασυνοριακών υπηρεσιών. Βελτιώνεται η διαφάνεια των συμβατικών όρων και το επίπεδο προστασίας των καταναλωτών.\nΩστόσο η οδηγία δεν έχει εφαρμογή σε συμβάσεις πίστωσης οι οποίες:\nεξασφαλίζονται με υποθήκη·\nσυνάπτονται για την απόκτηση εγγείου ιδιοκτησίας ή κτιρίου·\nανέρχονται σε συνολικό ποσό κατώτερο των 200 ευρώ ή ανώτερο των 75 000 ευρώ·\nαφορούν μίσθωση άνευ υποχρεώσεως αγοράς ή χρηματοδοτική μίσθωση·\nείναι άτοκες, χωρίς επιβαρύνσεις ή με τη μορφή δυνατότητας υπερανάληψης·\nσυνάπτονται με επενδυτική επιχείρηση·,\nείναι προϊόν δικαστικής απόφασης·\nαφορούν το διακανονισμό ή την εγγύηση ενός χρέους·\nαφορούν δάνεια που χορηγούνται σε περιορισμένο κοινό.\nΤα κράτη μέλη μπορούν επίσης να εφαρμόσουν ένα καθεστώς λιγότερο περιοριστικό σε οργανισμούς με κοινωνικό σκοπό και με δραστηριότητες επωφελείς μόνο για τα μέλη τους, όταν αυτοί προτείνουν συνολικό ετήσιο πραγματικό επιτόκιο κατώτερο από το σύνηθες στην αγορά.\nΣτη φάση πριν από τη σύναψη της σύμβασης,ο πιστωτικός φορέας * ή οι μεσίτες του * οφείλουν να παρέχουν εγκαίρως σαφείς πληροφορίες σχετικά με τα βασικά χαρακτηριστικά της προτεινόμενης πίστωσης. Ειδικότερα προσδιορίζονται:\nτο χρεωστικό επιτόκιο και το επιτόκιο αναφοράς·\nτο συνολικό ετήσιο πραγματικό επιτόκιο * και το συνολικό ποσό που οφείλει ο καταναλωτής *·\nτο ποσό, ο αριθμός και η περιοδικότητα των καταβολών·\nη τιμή τοις μετρητοίς ενός αγαθού ή μίας υπηρεσίας που παρέχεται με τη μορφή πίστωσης προθεσμιακής καταβολής ή συνδεδεμένης σύμβασης πίστωσης·\nέξοδα που συνδέονται με ή προκύπτουν από τη σύμβαση·\nοι συμβατικές υποχρεώσεις·\nτα δικαιώματα των καταναλωτών·\nοι συνέπειες από τις καθυστερήσεις και τις αθετήσεις καταβολής·\nΟι καταναλωτές βρίσκουν τις εν λόγω πληροφορίες σε τυποποιημένο έντυπο στο παράρτημα ΙΙ της παρούσας οδηγίας. Εκτός από την υποχρέωση παροχής πλήρους πληροφόρησης πριν από τη σύναψη της σύμβασης, οι πιστωτικοί φορείς πρέπει να παρέχουν επαρκείς εξηγήσεις στους καταναλωτές, ώστε οι τελευταίοι να επιλέγουν τη σύμβαση που αρμόζει στις ανάγκες τους και την οικονομική τους κατάσταση. Οι πιστωτικοί φορείς πρέπει επιπλέον να αξιολογούν την πιστοληπτική ικανότητα των πελατών τους προτού συνάψουν σύμβαση, πάντοτε σεβόμενοι το δικαίωμα των καταναλωτών στην πληροφόρηση όταν η αίτηση πίστωσης απορρίπτεται.\nΗ σύμβαση πρέπει να επαναλαμβάνει τα βασικά στοιχεία που χαρακτηρίζουν την επιλεχθείσα προσφορά πίστωσης. Σε περίπτωση μεταβολής του χρεωστικού επιτοκίου *, ο καταναλωτής ενημερώνεται για το νέο ποσό, τον αριθμό και την περιοδικότητα των καταβολών.\nΟι καταναλωτές μπορούν να ασκήσουν το δικαίωμα υπαναχώρησης που έχουν, γνωστοποιώντας την πρόθεσή τους στον πιστωτικό φορέα, χωρίς ανάγκη αιτιολόγησης της απόφασής τους. Έχουν γι’ αυτό προθεσμία δεκατεσσάρων ημερών από τη σύναψη της σύμβασης.\nΟι καταναλωτές δύνανται επίσης να προβούν σε πρόωρη εξόφληση της οφειλής τους. Δικαιούνται να ασκήσουν αυτό το δικαίωμα ανά πάσα στιγμή, με την προϋπόθεση ότι η αποζημίωση του πιστωτικού φορέα θα είναι εύλογη και αντικειμενικά αιτιολογημένη.\nΤα κράτη μέλη φροντίζουν ώστε οι πιστωτικοί φορείς και οι μεσίτες πιστώσεων να εκπληρώνουν τις υποχρεώσεις τους. Διασφαλίζουν τη διεξαγωγή ελέγχων από ανεξάρτητη αρχή.\nΗ παρούσα οδηγία καταργεί την οδηγία 87/102/ΕΟΚ με σκοπό να ενισχύσει την προστασία των καταναλωτών. Πρέπει να εφαρμοστεί στα κράτη μέλη πριν από τις 12 Μαΐου 2010.\nΠιστωτικός φορέας: κάθε φυσικό ή νομικό πρόσωπο που χορηγεί ή υπόσχεται να χορηγήσει πίστωση στο πλαίσιο της εμπορικής, επιχειρηματικής ή επαγγελματικής του δραστηριότητας.\nΜεσίτης πιστώσεων: φυσικό ή νομικό πρόσωπο που δεν ενεργεί ως πιστωτικός φορέας και το οποίο, στο πλαίσιο της εμπορικής, επιχειρηματικής ή επαγγελματικής του δραστηριότητας:\nβοηθά τους καταναλωτές αναλαμβάνοντας προπαρασκευαστικές εργασίες για τη σύναψη συμβάσεων·\nσυνάπτει συμβάσεις πίστωσης με τους καταναλωτές εξ ονόματος του πιστωτικού φορέα.\nΣυνολικό ποσό πληρωτέο από τον καταναλωτή: το άθροισμα του συνολικού ποσού της πίστωσης και του συνολικού κόστους της πίστωσης για τον καταναλωτή.\nΣυνολικό ετήσιο πραγματικό επιτόκιο: το συνολικό κόστος της πίστωσης για τον καταναλωτή που εκφράζεται ως ετήσιο ποσοστό του συνολικού ποσού της πίστωσης.\nΧρεωστικό επιτόκιο: το επιτόκιο, εκφραζόμενο ως σταθερό ή μεταβλητό ποσοστό, το οποίο εφαρμόζεται σε ετήσια βάση στο ποσό της πίστωσης που αναλαμβάνεται.\nEE L 133/66 της 22.5.2008\nΗμερομηνία τελευταίας τροποποίησης: 21.01.2009\nΣυμπληρωματικές πληροφορίες θα βρείτε στον ιστότοπο της Ευρωπαϊκής Επιτροπής, στη Γενική Διεύθυνση Υγείας και Καταναλωτών


Photodentro-ugc: Η β΄ κλίση των ουδετέρων ουσιαστικών στα α.ε., σύγκριση με τα ν.ε.\nΗ Β΄ ΚΛΙΣΗ ΤΩΝ ΟΥΔΕΤΕΡΩΝ ΟΥΣΙΑΣΤΙΚΩΝ ΣΤΑ Α.Ε., ΣΥΓΚΡΙΣΗ ΜΕ ΤΑ Ν.Ε.\nΗμερομηνία Δημοσίευσης: 21-10-2021\nΒίντεο με διαδραστικές δραστηριότητες για την κατανόηση και εμπέδωση του φαινομένου. Οι μαθητές/-ήτριες έχουν τη δυνατότητα να παρακολουθήσουν το βίντεο όσες φορές επιθυμούν και να μελετήσουν το φαινόμενο με τους ρυθμούς που τους εξυπηρετεί. Μπορούν, επιπλέον, να ελέγξουν το επίπεδο κατανόησης της διδακτέας ύλης με δραστηριότητες αυτόματης διόρθωσης και άμεσης ανατροφοδότησης. Ως εκ τούτου, μπορεί να χρησιμοποιηθεί δια ζώσης, μέσα στην τάξη ή εξ αποστάσεως, σε πλατφόρμες ασύγχρονης εκπαίδευσης, υβριδικής ή ανεστραμμένης μάθησης.\nαρχαία ελληνικά β΄ κλίση ουδέτερα ουσιαστικά\napplication/h5p (64.44 MB)\nΧορηγός άδειας χρήσης: ΣΑΙΤ ΚΩΝΣΤΑΝΤΙΝΑ\nΤο παρόν Μαθησιακό Αντικείμενο χορηγείται με άδεια 'Creative Commons Attribution Greece 3.0'.Δηλαδή, αυτό διατίθεται για ελεύθερη χρήση, αναπαραγωγή, αναδιανομή, παρουσίαση και αξιοποίηση, με μόνη απαίτηση την αναφορά του δημιουργού ή του δικαιούχου της άδειας.::none...Το παρόν Μαθησιακό Αντικείμενο χορηγείται με άδεια 'Creative Commons Attribution Greece 3.0'.Δηλαδή, αυτό διατίθεται για ελεύθερη χρήση, αναπαραγωγή, αναδιανομή, παρουσίαση και αξιοποίηση, με μόνη απαίτηση την αναφορά του δημιουργού ή του δικαιούχου της άδειας.::none


Ντράγκι σε Παπαδημούλη: Η ελληνική οικονομία έχει βελτιωθεί σημαντικά (βίντεο) – Aigaio365\nΤρίτη 21 Σεπ. 2021 | 11:02\nAigaio365 > ΟΙΚΟΝΟΜΙΑ > Ντράγκι σε Παπαδημούλη: Η ελληνική οικονομία έχει βελτιωθεί σημαντικά (βίντεο)\nΝτράγκι σε Παπαδημούλη: Η ελληνική οικονομία έχει βελτιωθεί σημαντικά (βίντεο)\nΝοέ 20, 2017, 7:09 ΜΜ\n«Κύριε Ντράγκι, σας καλωσορίζω και πάλι στην Επιτροπή μας. Θα ήθελα να σας θέσω ορισμένα ερωτήματα. Το πρώτο αφορά στην χώρα μου, την Ελλάδα. Η Ευρωπαϊκή Κεντρική Τράπεζα μετέχει στους θεσμούς που εκπροσωπούν τους δανειστές. Τώρα τελευταία ακούμε θετικές προβλέψεις από την Κομισιόν κι από τον ESM για την πορεία της ελληνικής οικονομίας, για την πορεία του ελληνικού τραπεζικού συστήματος. Θα ήθελα να μου δώσετε τις δικές σας εκτιμήσεις, ως ΕΚΤ, για την πορεία της ελληνικής οικονομίας, για την προοπτική ολοκλήρωσης της τρίτης αξιολόγησης, και ιδιαίτερα, τη γνώμη σας για το πώς εξελίσσονται τα πράγματα στο ελληνικό τραπεζικό σύστημα.\nΗ δεύτερη ερώτηση αφορά στις αποκαλύψεις αυτής της σκανδαλώδους μεγάλης φοροδιαφυγής μέσω των Paradise Papers. Ο Επίτροπος Μοσκοβισί πριν μια εβδομάδα στην Ολομέλεια του Ευρωκοινοβουλίου μίλησε για «βαμπίρ της φοροδιαφυγής» και είπε πως πρέπει να ληφθούν μέτρα διαφάνειας, ανταλλαγής πληροφοριών, φορολογικής εναρμόνισης, διότι εκτός από τους φορολογουμένους, πλήττεται και η ευρωπαϊκή οικονομία, μέσω αυτήw της σκανδαλώδους αποφυγής πληρωμής φόρων από τους υπερπλουσίους. Θα ήθελα την εκτίμηση τη δική σας, την εκτίμηση της ΕΚΤ, απέναντι σε αυτή τη φοροδιαφυγή και στο πώς μπορεί αυτή να αντιμετωπιστεί.\nΚαι η τελευταία μου ερώτηση, αφορά στην έκθεση που δόθηκε πριν από λίγες ημέρες στη δημοσιότητα από ένα θεσμικό όργανο, το Ευρωπαϊκό Ελεγκτικό Συνέδριο, το οποίο αξιολόγησε την πορεία εφαρμογής των μνημονίων στη χώρα μου, την Ελλάδα, κι εντόπισε πολλά λάθη στο σχεδιασμό με αρνητικές κοινωνικές συνέπειες, και ένα έλλειμμα αξιολόγησης των κοινωνικών συνεπειών. Στην έκθεσή του το Ευρωπαϊκό Ελεγκτικό Συνέδριο σημειώνει ότι δεν μπορεί να αξιολογήσει το ρόλο που έπαιξε η ΕΚΤ στα ελληνικά προγράμματα, επειδή αρνηθήκατε να δώσετε τις πληροφορίες που σας ζήτησε. Μπορείτε να μου σχολιάσετε αυτή την επισήμανση; Πώς απαντάτε στην κριτική του Ελεγκτικού Συνεδρίου της Ευρώπης;»\nΓια το τελευταίο σας ερώτημα, αναφερθήκατε στο Ελεγκτικό Συνέδριο και την έκθεσή του. Κατ’ αρχάς, έχω ένα γενικό σχόλιο να κάνω: Η εντολή του Ελεγκτικού Συνεδρίου περιορίζεται στην ανάλυση της επιχειρησιακής αποτελεσματικότητας της διαχείρισης της ΕΚΤ. Όταν, λοιπό, το Ελεγκτικό Συνέδριο κάνει ερωτήσεις που υπερβαίνουν αυτή την εντολή, τότε η ΕΚΤ δεν μπορεί να απαντήσει. Ειδικότερα όταν οι ερωτήσεις έχουν να κάνουν με τα στοιχεία που έχει δώσει η ΕΚΤ στο Eurogroup και την Ευρωπαϊκή Επιτροπή. Συνεπώς, δεν υπάρχουν αποδεικτικά στοιχεία στο πλαίσιο της έκθεσης του Ελεγκτικού Συνεδρίου που θα υποστήριζαν αυτό τον ισχυρισμό που κάνατε προηγουμένως -ότι υπήρξαν σφάλματα κι ούτω καθ’ εξής. Η αξιολόγηση κεφαλαιακών απαιτήσεων πάντοτε βασίζεται στις μακρο-υποθέσεις που είναι διαθέσιμες, όταν γίνονται τεστ αντοχής επίσης. Προφανώς η ΕΚΤ θέλει να συνεχίσει να έχει συνεργασία με το Ευρωπαϊκό Ελεγκτικό Συνέδριο. Είπα ό,τι είχα να πω εν προκειμένω… Ευχαριστώ πολύ».\nΠροηγούμενο άρθρο Κατατέθηκε η τροπολογία για την ενίσχυση των πληγέντων από τις καταστροφές\nΕπόμενο άρθροΕίδη πρώτης ανάγκης για τους πληγέντες της Μάνδρας συλλέγει και η Σαντορίνη


ΕΣΧΑΤΗ ΓΡΑΜΜΗ ΑΝΑΣΧΕΣΕΩΣ: Τώρα... «ανακαλύψατε» ότι η κόρη της Μπακογιάννη ελάμβανε αμοιβές ύψους 300.000 ευρώ για επικοινωνιακές καμπάνιες που συγκέντρωναν λιγότερα από μόλις 1,5 εκατ. ευρώ για λογαριασμό τού Ερυθρού Σταυρού; Καλά ξυπνητούρια...\nΤώρα... «ανακαλύψατε» ότι η κόρη της Μπακογιάννη ελάμβανε αμοιβές ύψους 300.000 ευρώ για επικοινωνιακές καμπάνιες που συγκέντρωναν λιγότερα από μόλις 1,5 εκατ. ευρώ για λογαριασμό τού Ερυθρού Σταυρού; Καλά ξυπνητούρια...


Φακελος 2 σε 1 Φυστικι - Genui Leather\nΔιαστάσεις: 14×19 cm (YxΠ)\nΥλικά: : Γνήσιο δέρμα, φόδρα από ύφασμα καμπαρντίνα, μεταλλικό φερμουάρ, χρυσή αλυσίδα, κρυφά μαγνητικά κουμπώματα.\nΛεπτομέρειες προϊόντος: Αποτελείται από 2 κομμάτια, μπορεί να φορεθεί ως πορτοφόλι, ως τσαντάκι χειρός ή ώμου. Το ένα κομμάτι έχει στο εσωτερικό του δερμάτινη θήκη για κάρτες και στο πίσω μέρος εξωτερική τσέπη με φερμουάρ για εύκολη πρόσβαση σε κλειδιά κτλ. Στο δεύτερο κομμάτι υπάρχει εσωτερική τσέπη με φερμουάρ. Διαθέτει δερμάτινο ρυθμιζόμενο λουράκι ώμου αλλά και αλυσίδα χειρός. Φορέστε και τα 2 κομμάτια μαζί ή ξεχωριστά για να τα χρησιμοποιήσετε ως 2 διαφορετικές τσάντες.\nΦακελος 2 σε 1 Φυστικι quantity\nΚωδικός προϊόντος: 112 φυστικι Κατηγορίες: Φάκελοι, Ώμου\nΦάκελος 2 σε 1 Nude- Tαμπά Pull Up